title: Απόφαση (ΕΕ) 2016/1909 του Συμβουλίου, της 28ης Οκτωβρίου 2016, για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της τρίτης δόσης για το 2016

text:
               29.10.2016

               EL

               Επίσημη Εφημερίδα της Ευρωπαϊκής Ένωσης

               L 295/79

         ΑΠΌΦΑΣΗ (ΕΕ) 2016/1909 ΤΟΥ ΣΥΜΒΟΥΛΊΟΥ
   της 28ης Οκτωβρίου 2016
   για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένης της τρίτης δόσης για το 2016
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της ευρωπαϊκής κοινότητας και των κρατών μελών αυτής, αφετέρου, που υπογράφηκε στην Κοτονού στις 23 Ιουνίου 2000 (1), όπως τροποποιήθηκε τελευταία («συμφωνία εταιρικής σχέσης ΑΚΕ-ΕΕ»),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης (2) («εσωτερική συμφωνία»), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης («δημοσιονομικός κανονισμός του 11ου ΕΤΑ») (3), και ιδίως το άρθρο 21 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 52 του δημοσιονομικού κανονισμού του 11ου ΕΤΑ, η Ευρωπαϊκή Τράπεζα Επενδύσεων διαβίβασε στην Επιτροπή στις 28 Ιουλίου 2016 τις ενημερωμένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της.

               (2)

               Το άρθρο 22 παράγραφος 1 του δημοσιονομικού κανονισμού του 11ου ΕΤΑ ορίζει ότι στο πλαίσιο των προσκλήσεων καταβολής συνεισφορών απορροφώνται αρχικά τα ποσά που προβλέπονταν στα προηγούμενα Ευρωπαϊκά Ταμεία Ανάπτυξης (ΕΤΑ). Συνεπώς, θα πρέπει να γίνει πρόσκληση για ποσά του 10ου ΕΤΑ.

               (3)

               Στις 24 Νοεμβρίου 2015, το Συμβούλιο εξέδωσε, βάσει πρότασης της Επιτροπής, την απόφαση να καθοριστεί το ανώτατο όριο του ετήσιου ποσού των συνεισφορών των κρατών μελών στο ΕΤΑ για το 2016 σε 3 450 000 000 EUR για την Επιτροπή και σε 150 000 000 EUR για την Ευρωπαϊκή Τράπεζα Επενδύσεων.

               (4)

               Με την απόφαση 2013/759/ΕΕ (4), το Συμβούλιο ενέκρινε στις 12 Δεκεμβρίου 2013 τη δημιουργία του μεταβατικού μηχανισμού σχετικά με τα μεταβατικά μέτρα διαχείρισης του ΕΤΑ από την 1η Ιανουαρίου 2014 μέχρι την έναρξη ισχύος του 11ου Ευρωπαϊκού Ταμείου Ανάπτυξης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι μεμονωμένες συνεισφορές προς το Ευρωπαϊκό Ταμείο Ανάπτυξης που πρέπει να καταβληθούν από τα κράτη μέλη στην Ευρωπαϊκή Επιτροπή και την Ευρωπαϊκή Τράπεζα Επενδύσεων ως τρίτη δόση για το 2016 καθορίζονται στον πίνακα του παραρτήματος της παρούσας απόφασης.
   Οι πληρωμές των εν λόγω συνεισφορών μπορούν να συνδυαστούν με προσαρμογές κατά την εφαρμογή της αφαίρεσης των κεφαλαίων που έχουν δεσμευθεί δυνάμει του μεταβατικού μηχανισμού, μετά από σχέδιο προσαρμογής που κοινοποιείται από κάθε κράτος μέλος στην Επιτροπή κατά την έγκριση της τρίτης δόσης για το 2015.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 28 Οκτωβρίου 2016.

            Για το Συμβούλιο

            Ο Πρόεδρος

         M. LAJČÁK

      (1)  ΕΕ L 317 της 15.12.2000, σ. 3.

      (2)  ΕΕ L 210 της 6.8.2013, σ. 1.

      (3)  ΕΕ L 58 της 3.3.2015, σ. 17.

      (4)  Απόφαση 2013/759/ΕΕ του Συμβουλίου, της 12ης Δεκεμβρίου 2013, σχετικά με τα μεταβατικά μέτρα διαχείρισης του ΕΤΑ από την 1η Ιανουαρίου 2014 μέχρι την έναρξη ισχύος του 11ου Ευρωπαϊκού Ταμείου Ανάπτυξης (ΕΕ L 335 της 14.12.2013, σ. 48).

      ΠΑΡΑΡΤΗΜΑ

                  Κράτη μέλη

                  Κλείδα 10ου ΕΤΑ %

                  3η δόση 2016 (EUR)

                  καταβλήθηκε στην ΕΤΕπ 10ο ΕΤΑ

                  καταβλήθηκε στην Επιτροπή 10ο ΕΤΑ

                  Σύνολο

                  Βέλγιο

                  3,53

                  1 765 000,00

                  24 710 000,00

                  26 475 000,00

                  Βουλγαρία

                  0,14

                  70 000,00

                  980 000,00

                  1 050 000,00

                  Τσεχική Δημοκρατία

                  0,51

                  255 000,00

                  3 570 000,00

                  3 825 000,00

                  Δανία

                  2,00

                  1 000 000,00

                  14 000 000,00

                  15 000 000,00

                  Γερμανία

                  20,50

                  10 250 000,00

                  143 500 000,00

                  153 750 000,00

                  Εσθονία

                  0,05

                  25 000,00

                  350 000,00

                  375 000,00

                  Ιρλανδία

                  0,91

                  455 000,00

                  6 370 000,00

                  6 825 000,00

                  Ελλάδα

                  1,47

                  735 000,00

                  10 290 000,00

                  11 025 000,00

                  Ισπανία

                  7,85

                  3 925 000,00

                  54 950 000,00

                  58 875 000,00

                  Γαλλία

                  19,55

                  9 775 000,00

                  136 850 000,00

                  146 625 000,00

                  Ιταλία

                  12,86

                  6 430 000,00

                  90 020 000,00

                  96 450 000,00

                  Κύπρος

                  0,09

                  45 000,00

                  630 000,00

                  675 000,00

                  Λετονία

                  0,07

                  35 000,00

                  490 000,00

                  525 000,00

                  Λιθουανία

                  0,12

                  60 000,00

                  840 000,00

                  900 000,00

                  Λουξεμβούργο

                  0,27

                  135 000,00

                  1 890 000,00

                  2 025 000,00

                  Ουγγαρία

                  0,55

                  275 000,00

                  3 850 000,00

                  4 125 000,00

                  Μάλτα

                  0,03

                  15 000,00

                  210 000,00

                  225 000,00

                  Κάτω Χώρες

                  4,85

                  2 425 000,00

                  33 950 000,00

                  36 375 000,00

                  Αυστρία

                  2,41

                  1 205 000,00

                  16 870 000,00

                  18 075 000,00

                  Πολωνία

                  1,30

                  650 000,00

                  9 100 000,00

                  9 750 000,00

                  Πορτογαλία

                  1,15

                  575 000,00

                  8 050 000,00

                  8 625 000,00

                  Ρουμανία

                  0,37

                  185 000,00

                  2 590 000,00

                  2 775 000,00

                  Σλοβενία

                  0,18

                  90 000,00

                  1 260 000,00

                  1 350 000,00

                  Σλοβακία

                  0,21

                  105 000,00

                  1 470 000,00

                  1 575 000,00

                  Φινλανδία

                  1,47

                  735 000,00

                  10 290 000,00

                  11 025 000,00

                  Σουηδία

                  2,74

                  1 370 000,00

                  19 180 000,00

                  20 550 000,00

                  Ηνωμένο Βασίλειο

                  14,82

                  7 410 000,00

                  103 740 000,00

                  111 150 000,00

                  Σύνολο ΕΕ-27

                  100,00

                  50 000 000,00

                  700 000 000,00

                  750 000 000,00


title: 2005/780/ΕΚ: Απόφαση της Επιτροπής, της 8ης Νοεμβρίου 2005, σχετικά με την προμήθεια και την αποθήκευση αντιγόνων του ιού του αφθώδους πυρετού

text:
               10.11.2005

               EL

               Επίσημη Εφημερίδα της Ευρωπαϊκής Ένωσης

               L 294/7

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 8ης Νοεμβρίου 2005
   σχετικά με την προμήθεια και την αποθήκευση αντιγόνων του ιού του αφθώδους πυρετού
   (2005/780/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 14,
   την οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και την τροποποίηση της οδηγίας 92/46/ΕΟΚ (2), και ιδίως το άρθρο 80 παράγραφος 2,
   Εκτιμώντας τα ακόλουθα:

               (1)

               Σύμφωνα με την απόφαση 91/666/ΕΟΚ του Συμβουλίου, της 11ης Δεκεμβρίου 1991 για τη δημιουργία κοινοτικών αποθεμάτων εμβολίων κατά του αφθώδους πυρετού (3), έχουν δημιουργηθεί αποθέματα αντιγόνων για την ταχεία παρασκευή εμβολίων κατά του αφθώδους πυρετού, τα οποία για λόγους ασφαλείας διατηρούνται σε διάφορους καθορισμένους χώρους των εγκαταστάσεων του παρασκευαστή.

               (2)

               Σύμφωνα με την οδηγία 2003/85/ΕΚ, η Επιτροπή εξασφαλίζει ότι τα κοινοτικά αποθέματα συμπυκνωμένων αδρανοποιημένων αντιγόνων για την παραγωγή εμβολίων κατά του αφθώδους πυρετού διατηρούνται στις εγκαταστάσεις της κοινοτικής τράπεζας αντιγόνων και εμβολίων.

               (3)

               Για το σκοπό αυτό, ο αριθμός των δόσεων και η ποικιλία των στελεχών και υποτύπων αντιγόνου του ιού του αφθώδους πυρετού που αποθηκεύονται στην κοινοτική τράπεζα αντιγόνων και εμβολίων αποφασίζονται λαμβάνοντας υπόψη τις ανάγκες που εκτιμώνται στο πλαίσιο των σχεδίων έκτακτης ανάγκης καθώς και την επιδημιολογική κατάσταση, εάν χρειάζεται, μετά από διαβούλευση με το Κοινοτικό Εργαστήριο Αναφοράς.

               (4)

               Έως ότου καθοριστεί ένα Κοινοτικό Εργαστήριο Αναφοράς για τον αφθώδη πυρετό, λαμβάνεται υπόψη η έκθεση του Παγκόσμιου Εργαστηρίου Αναφοράς (ΠΕΑ) για τον αφθώδη πυρετό του FAO (Οργανισμός Επισιτισμού και Γεωργίας των Ηνωμένων Εθνών) σχετικά με κατάλογο αντιγόνων προτεραιότητας που συνιστάται να φυλάσσονται σε τράπεζες αντιγόνων, ο οποίος εγκρίθηκε από την τεχνική επιτροπή της ευρωπαϊκής επιτροπής για την καταπολέμηση του αφθώδους πυρετού (EUFMD) του FAO κατά την 36η γενική σύνοδο της EUFMD.

               (5)

               Λόγω της επιδείνωσης της κατάστασης όσον αφορά τον αφθώδη πυρετό σε ορισμένα μέρη του κόσμου, απαιτείται επειγόντως να συμπληρωθούν ορισμένα αποθέματα αντιγόνων ανάλογα με τους κινδύνους που προκαλεί η εξέλιξη αυτή για την επιδημιολογική κατάσταση στην Κοινότητα και τις γειτονικές χώρες.

               (6)

               Για να ληφθεί μια απόφαση σχετικά με την προμήθεια συμπληρωματικών ποσοτήτων και υποτύπων αντιγόνων του ιού του αφθώδους πυρετού πρέπει να ληφθούν υπόψη οι υφιστάμενες ποσότητες τέτοιων αντιγόνων, η απαιτούμενη συμβατότητα για το συνδυασμό με πολυδύναμα εμβόλια και η άδεια κυκλοφορίας που έχει λάβει ο παραγωγός των αντιγόνων σε τουλάχιστον ένα κράτος μέλος σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικα για τα κτηνιατρικά φάρμακα (4).

               (7)

               Επειδή οι πληροφορίες σχετικά με τις ποσότητες και τους υποτύπους αντιγόνων ή εγκεκριμένων εμβολίων που είναι αποθηκευμένα στην κοινοτική τράπεζα αντιγόνων και εμβολίων θεωρούνται διαβαθμισμένες πληροφορίες σύμφωνα με την οδηγία 2003/85/ΕΚ, το παράρτημα της παρούσας απόφασης δεν δημοσιεύεται.

               (8)

               Σύμφωνα με το άρθρο 14 της απόφασης 90/424/ΕΚ, πρέπει επίσης να καθοριστούν το επίπεδο της κοινοτικής συμμετοχής στη δημιουργία των εν λόγω αποθεμάτων αντιγόνων και οι όροι στους οποίους μπορεί να υπόκειται η συμμετοχή αυτή.

               (9)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΑΠΟΦΑΣΙΖΕΙ:
   Άρθρο 1
   1.   Η Επιτροπή προμηθεύεται αντιγόνα του ιού του αφθώδους πυρετού σε ποσότητες και υποτύπους που καθορίζονται στο παράρτημα.
   2.   Η Επιτροπή εξασφαλίζει ότι για την αποθήκευσή τους τα αντιγόνα κατανέμονται στους δύο καθορισμένους χώρους των εγκαταστάσεων του παρασκευαστή σύμφωνα με το παράρτημα.
   3.   Τα μέτρα που αναφέρονται στις παραγράφους 1 και 2 εφαρμόζονται από την Επιτροπή σε συνεργασία με τον προμηθευτή των εν λόγω αντιγόνων που είναι ήδη αποθηκευμένα στην ευρωπαϊκή τράπεζα αντιγόνων.
   4.   Τα μέτρα που προβλέπονται στο άρθρο 1 θα ολοκληρωθούν έως τις 31 Δεκεμβρίου 2005 το αργότερο.
   Άρθρο 2
   1.   Η Επιτροπή αναλαμβάνει το σύνολο των δαπανών για τα μέτρα που αναφέρονται στο άρθρο 1 παράγραφοι 1 και 2, οι οποίες δεν υπερβαίνουν το ανώτατο ποσό των 2 500 000 ευρώ.
   2.   Η Επιτροπή συνάπτει σύμβαση για τις προμήθειες που προβλέπονται στην παράγραφο 1 σύμφωνα με το άρθρο 80 παράγραφος 4 της οδηγίας 2003/85/ΕΚ.
   3.   Η Επιτροπή εξασφαλίζει ότι τα αντιγόνα που αναφέρονται στο άρθρο 1 παράγραφος 1 περιλαμβάνονται στο πεδίο εφαρμογής των υφιστάμενων συμβάσεων σχετικά με την αποθήκευση των αντιγόνων καθώς και την παρασκευή, την παραγωγή, την εμφιάλωση, την επισήμανση και τη διανομή των εμβολίων που ανασυνιστώνται από τα εν λόγω αντιγόνα.
   4.   Ο γενικός διευθυντής της Γενικής Διεύθυνσης Υγείας και Προστασίας των Καταναλωτών εξουσιοδοτείται να υπογράψει εξ ονόματος της Επιτροπής τη σύμβαση που προβλέπεται στην παράγραφο 2.
   Άρθρο 3
   Σύμφωνα με το άρθρο 80 παράγραφος 3 της οδηγίας 2003/85/ΕΚ, το παράρτημα της παρούσας απόφασης δεν δημοσιεύεται.

      Βρυξέλλες, 8 Νοεμβρίου 2005.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 224 της 18.8.1991, σ. 19· απόφαση όπως τροποποιήθηκε τελευταία από την οδηγία 2003/99/ΕΚ του Ευρωπαϊκού Κοινοβουλίου και του Συμβουλίου (ΕΕ L 325 της 12.12.2003, σ. 31).

      (2)  ΕΕ L 306 της 22.11.2003, σ. 1· οδηγία όπως τροποποιήθηκε από την οδηγία 2005/615/ΕΚ της Επιτροπής (ΕΕ L 213 της 18.8.2005, σ. 14).

      (3)  ΕΕ L 368 της 31.12.1991, σ. 21· απόφαση όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

      (4)  ΕΕ L 311 της 28.11.2001, σ. 1· οδηγία όπως τροποποιήθηκε τελευταία από την οδηγία 2004/28/ΕΚ (ΕΕ L 136 της 30.4.2004, σ. 58).


title: 2006/818/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την απαλλαγή για την εκτέλεση του προϋπολογισμού του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/51

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 27ης Απριλίου 2006
   σχετικά με την απαλλαγή για την εκτέλεση του προϋπολογισμού του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2004
   (2006/818/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη την έκθεση της Επιτροπής για την μεταπαρακολούθηση των αποφάσεων απαλλαγής για το 2003 (COM(2005)0449),

               —

               έχοντας υπόψη την ανακοίνωση της Επιτροπής σχετικά με τους ισολογισμούς και λογαριασμούς διαχείρισης του 6ου, του 7ου, του 8ου και του 9ου Ευρωπαϊκού Ταμείου Ανάπτυξης για το οικονομικό έτος 2004 (COM(2005)0485 — C6-0430/2005),

               —

               έχοντας υπόψη την ανακοίνωση της Επιτροπής σχετικά με την έκθεση δημοσιονομικής διαχείρισης του 6ου, 7ου, 8ου και 9ου Ευρωπαϊκού Ταμείου Ανάπτυξης για το 2004 (COM(2005)0307),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτούνται από το έκτο, έβδομο, όγδοο και ένατο Ευρωπαϊκό Ταμείο Ανάπτυξης για το οικονομικό έτος 2004, συνοδευόμενη από τις απαντήσεις των οργάνων (1),

               —

               έχοντας υπόψη τη Δήλωση Αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της Συνθήκης ΕΚ (2),

               —

               έχοντας υπόψη την ειδική έκθεση αριθ. 2/2005 του Ελεγκτικού Συνεδρίου σχετικά με τις δημοσιονομικές ενισχύσεις του ΕΤΑ στις χώρες ΑΚΕ: διαχείριση από την Επιτροπή του σκέλους «μεταρρύθμιση των δημόσιων οικονομικών», συνοδευόμενη από τις απαντήσεις της Επιτροπής (υποβαλλόμενη δυνάμει του άρθρου 248, παράγραφος 4, δεύτερο εδάφιο, της Συνθήκης ΕΚ) (3),

               —

               έχοντας υπόψη τις συστάσεις του Συμβουλίου της 22ας Φεβρουαρίου 2006 (5677/2006 — C6-0094/2006, 5679/2006 — C6-0095/2006, 5680/2006 — C6-0096/2006, 5681/2006 — C6-0097/2006),

               —

               έχοντας υπόψη το άρθρο 33 της εσωτερικής συμφωνίας της 20ής Δεκεμβρίου 1995 μεταξύ των εκπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας στο πλαίσιο του δεύτερου χρηματοοικονομικού πρωτοκόλλου που επισυνάπτεται στην τέταρτη σύμβαση ΑΚΕ-ΕΚ (4),

               —

               έχοντας υπόψη το άρθρο 32 της εσωτερικής συμφωνίας της 18ης Σεπτεμβρίου 2000 μεταξύ των εκπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας στο πλαίσιο του χρηματοδοτικού πρωτοκόλλου που επισυνάπτεται στη συμφωνία εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της αφετέρου, που υπογράφηκε στο Κοτονού (Μπενίν) στις 23 Ιουνίου 2000, και τη διάθεση χρηματοοικονομικής ενίσχυσης στα υπερπόντια κράτη και εδάφη στα οποία έχει εφαρμογή το τέταρτο μέρος της Συνθήκης ΕΚ (5),

               —

               έχοντας υπόψη το άρθρο 276 της Συνθήκης ΕΚ,

               —

               έχοντας υπόψη το άρθρο 74 του δημοσιονομικού κανονισμού της 16ης Ιουνίου 1998, που εφαρμόζεται στην αναπτυξιακή χρηματοδοτική συνεργασία στο πλαίσιο της τέταρτης Σύμβασης ΑΚΕ-ΕΚ (6),

               —

               έχοντας υπόψη το άρθρο 119 του δημοσιονομικού κανονισμού της 27ης Μαρτίου 2003, που εφαρμόζεται στο 9ο Ευρωπαϊκό Ταμείο Ανάπτυξης (7),

               —

               έχοντας υπόψη τα άρθρα 70, 71, τρίτη περίπτωση, και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Ανάπτυξης και Συνεργασίας (A6-0110/2006),

               Α.

               λαμβάνοντας υπόψη ότι στη δήλωση αξιοπιστίας για τα Ευρωπαϊκά Ταμεία Ανάπτυξης (ΕΤΑ) το Ελεγκτικό Συνέδριο συμπεραίνει πως, με ορισμένες εξαιρέσεις, οι λογαριασμοί για το οικονομικό έτος 2003 αντανακλούν αξιόπιστα τα έσοδα και τις δαπάνες για το οικονομικό έτος και την οικονομική κατάσταση στο τέλος του έτους,

               Β.

               λαμβάνοντας υπόψη ότι το συμπέρασμα του Ελεγκτικού Συνεδρίου σχετικά με τη νομιμότητα και την κανονικότητα των υποκειμένων πράξεων βασίζεται, μεταξύ άλλων, στον έλεγχο δείγματος των πράξεων,

               Γ.

               λαμβάνοντας υπόψη ότι το Ελεγκτικό Συνέδριο θεωρεί, με βάση τα έγγραφα που εξέτασε, πως τα έσοδα που καταχωρίστηκαν στους λογαριασμούς και τα ποσά που κατανεμήθηκαν σε αναλήψεις υποχρεώσεων και πληρωμές για τα ΕΤΑ είναι, στο σύνολό τους, νόμιμα και κανονικά,

               1.

               χορηγεί απαλλαγή στην Επιτροπή όσον αφορά την εκτέλεση του έκτου, έβδομου, όγδοου και ένατου ΕΤΑ για το οικονομικό έτος 2004·

               2.

               υποβάλλει τις παρατηρήσεις του στο συνοδευτικό ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στο Συμβούλιο, την Επιτροπή, το Δικαστήριο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 301 της 30.11.2005, σ. 249.

      (2)  ΕΕ C 301 της 30.11.2005, σ. 261.

      (3)  ΕΕ C 249 της 7.10.2005, σ. 1.

      (4)  ΕΕ L 156 της 29.5.1998, σ. 108.

      (5)  ΕΕ L 317 της 15.12.2000, σ. 355.

      (6)  ΕΕ L 191 της 7.7.1998, σ. 53.

      (7)  ΕΕ L 83 της 1.4.2003, σ. 1.


title: Απόφαση αριθ. H3, της 15ης Οκτωβρίου 2009 , σχετικά με την ημερομηνία που πρέπει να λαμβάνεται υπόψη για τον καθορισμό των τιμών μετατροπής που αναφέρονται στο άρθρο 90 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/56

         ΑΠΌΦΑΣΗ αριθ. H3
   της 15ης Οκτωβρίου 2009
   σχετικά με την ημερομηνία που πρέπει να λαμβάνεται υπόψη για τον καθορισμό των τιμών μετατροπής που αναφέρονται στο άρθρο 90 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/19
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΕΙΑΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), σύμφωνα με το οποίο είναι υπεύθυνη να χειρίζεται όλα τα διοικητικά θέματα και τα θέματα ερμηνείας που απορρέουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   το άρθρο 90 του κανονισμού (ΕΚ) αριθ. 987/2009 σχετικά με τη μετατροπή νομισμάτων,
   Εκτιμώντας τα ακόλουθα:

               (1)

               Πολλές διατάξεις, όπως π.χ. το άρθρο 5 στοιχείο α), το άρθρο 21 παράγραφος 1, τα άρθρα 29, 34, και 52, το άρθρο 62 παράγραφος 3, το άρθρο 65 παράγραφοι 6 και 7, το άρθρο 68 παράγραφος 2 και το άρθρο 84 του κανονισμού (ΕΚ) αριθ. 883/2004 καθώς και το άρθρο 25 παράγραφοι 4 και 5, το άρθρο 26 παράγραφος 7, το άρθρο 54 παράγραφος 2, και τα άρθρα 70, 72, 73, 78 και 80 του κανονισμού (ΕΚ) αριθ. 987/2009, περιλαμβάνουν καταστάσεις στις οποίες, για τους σκοπούς της πληρωμής, του υπολογισμού ή του εκ νέου υπολογισμού μιας παροχής ή συνεισφοράς, μιας απόδοσης ποσού, ή για τους σκοπούς των διαδικασιών συμψηφισμού και ανάκτησης, πρέπει να καθοριστεί η τιμή μετατροπής.

               (2)

               Το άρθρο 90 του κανονισμού (ΕΚ) αριθ. 987/2009 εξουσιοδοτεί τη Διοικητική Επιτροπή να ορίζει την ημερομηνία που λαμβάνεται υπόψη για τον καθορισμό των ισοτιμιών οι οποίες εφαρμόζονται κατά τον υπολογισμό ορισμένων παροχών και συνεισφορών.
               Ενεργώντας σύμφωνα με τους όρους του άρθρου 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1.

               Για τον σκοπό της παρούσας απόφασης, ως τιμή μετατροπής νοείται η ημερήσια τιμή μετατροπής που δημοσιεύεται από την Ευρωπαϊκή Κεντρική Τράπεζα.

               2.

               Αν δεν αναφέρεται διαφορετικά στην παρούσα απόφαση, η τιμή μετατροπής είναι η τιμή που δημοσιεύεται την ημέρα κατά την οποία εκτελείται η συναλλαγή από τον φορέα.

               3.

               Ένας φορέας κράτους μέλους, ο οποίος, για τη θεμελίωση ενός δικαιώματος και για τον πρώτο υπολογισμό της παροχής πρέπει να μετατρέψει ένα ποσό στο νόμισμα άλλου κράτους μέλους, χρησιμοποιεί:

                           α)

                           την τιμή μετατροπής που δημοσιεύεται για την τελευταία ημέρα της εν λόγω περιόδου, όταν, σύμφωνα με την εθνική νομοθεσία, ένας φορέας λαμβάνει υπόψη ποσά όπως αποδοχές ή παροχές, κατά τη διάρκεια ορισμένης περιόδου πριν από την ημερομηνία για την οποία υπολογίζεται η παροχή·

                           β)

                           την τιμή μετατροπής που δημοσιεύεται για την πρώτη ημέρα του μήνα ακριβώς πριν από τον μήνα κατά τον οποίο πρέπει να εφαρμοστεί η διάταξη, όταν, σύμφωνα με την εθνική νομοθεσία, για τον υπολογισμό της παροχής, ένας φορέας λαμβάνει υπόψη ένα ποσό.

               4.

               Η παράγραφος 3 εφαρμόζεται mutatis mutandis όταν ένας φορέας κράτους μέλους, για τον εκ νέου υπολογισμό της παροχής λόγω αλλαγών στην πραγματική ή νομική κατάσταση του ενδιαφερόμενου ατόμου, πρέπει να μετατρέψει ένα ποσό στο νόμισμα άλλου κράτους μέλους.

               5.

               Ένας φορέας ο οποίος καταβάλλει παροχή η οποία υφίσταται τακτικά τιμαριθμική αναπροσαρμογή σύμφωνα με την εθνική νομοθεσία, και όταν τα ποσά σε άλλο νόμισμα έχουν αντίκτυπο στην εν λόγω παροχή, χρησιμοποιεί κατά τον εκ νέου υπολογισμό την τιμή μετατροπής που εφαρμόζεται την πρώτη ημέρα του μήνα που προηγείται του μήνα κατά τον οποίο πρέπει να γίνει η τιμαριθμική αναπροσαρμογή, εκτός αν προβλέπεται διαφορετικά στην εθνική νομοθεσία.

               6.

               Για τους σκοπούς των διαδικασιών συμψηφισμού και ανάκτησης, η τιμή μετατροπής που εφαρμόζεται για τη μετατροπή του αφαιρετέου ή καταβλητέου ποσού είναι η τιμή μετατροπής για την ημέρα κατά την οποία η αίτηση εστάλη για πρώτη φορά.

               7.

               Για τους σκοπούς του άρθρου 65 παράγραφοι 6 και 7 του κανονισμού (ΕΚ) αριθ. 883/2004 και του άρθρου 70 του κανονισμού (ΕΚ) αριθ. 987/2009, όταν πραγματοποιείται σύγκριση μεταξύ του ποσού που πράγματι καταβλήθηκε από τον φορέα του τόπου διαμονής και του ανώτατου ποσού της απόδοσης που αναφέρεται στην τρίτη πρόταση του άρθρου 65 παράγραφος 6 του κανονισμού (ΕΚ) αριθ. 883/2004 (το ποσό της παροχής το οποίο θα δικαιούνταν ένα ενδιαφερόμενο άτομο σύμφωνα με τη νομοθεσία του κράτους μέλους όπου αυτό υπαγόταν τελευταία, αν είχε εγγραφεί στις υπηρεσίες απασχόλησης του εν λόγω κράτους μέλους), η ημερομηνία που πρέπει να λαμβάνεται υπόψη για τον καθορισμό της τιμής μετατροπής είναι η πρώτη ημέρα του ημερολογιακού μήνα κατά τον οποίο έληξε η περίοδος απόδοσης.

               8.

               Η παρούσα απόφαση θα επανεξεταστεί μετά το πρώτο έτος εφαρμογής του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009.

               9.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Lena MALMBERG

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.


Avis juridique important

|

31998D0305(01)

Απόφαση του Συμβουλίου της 12ης Φεβρουαρίου 1998 για το διορισμό των ιταλών τακτικών και αναπληρωματικών μελών της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας

Επίσημη Εφημερίδα αριθ. C 069 της 05/03/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Φεβρουαρίου 1998 για το διορισμό των ιταλών τακτικών και αναπληρωματικών μελών της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας (98/C 69/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 145,την απόφαση 74/325/ΕΟΚ του Συμβουλίου, της 27ης Ιουνίου 1974, περί συστάσεως συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας (1),τους καταλόγους των υποψηφίων που υπέβαλε στο Συμβούλιο η ιταλική κυβέρνηση,Εκτιμώντας:ότι το Συμβούλιο, με την απόφασή του, της 4ης Μαρτίου 1994 (2), διόρισε τα τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας, για την περίοδο από 4 Μαρτίου 1994 έως 3 Μαρτίου 1997 7ότι πρέπει να διορισθούν οι ιταλοί τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας, για περίοδο τριών ετών,ΑΠΟΦΑΣΙΖΕΙ:Άρθρο 1 Διορίζονται τακτικά και αναπληρωματικά μέλη της συμβουλευτικής επιτροπής για την ασφάλεια, την υγιεινή και την προστασία της υγείας στον τόπο εργασίας για την περίοδο από τις 12 Φεβρουαρίου 1998 έως τις 6 Ιουλίου 2000:I. >ΘΕΣΗ ΠΗΝΑΚΑ>II. >ΘΕΣΗ ΠΗΝΑΚΑ>III. >ΘΕΣΗ ΠΗΝΑΚΑ>Άρθρο 2 Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.Βρυξέλλες, 12 Φεβρουαρίου 1998.Για το ΣυμβούλιοΟ ΠρόεδροςJ. BATTLE(1) ΕΕ L 185 της 9.7.1974, σ. 15.(2) ΕΕ C 85 της 22.3.1994, σ. 1.


title: 2006/54/ΕΚ: Απόφαση του Συμβουλίου, της  30ής Ιανουαρίου 2006 , για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με την Αλβανία και την κατάργηση της απόφασης 2004/519/ΕΚ

text:
               7.2.2006

               EL

               Επίσημη Εφημερίδα της Ευρωπαϊκής Ένωσης

               L 35/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Ιανουαρίου 2006
   για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με την Αλβανία και την κατάργηση της απόφασης 2004/519/ΕΚ
   (2006/54/EK)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 533/2004 του Συμβουλίου, της 22ας Μαρτίου 2004, για τη σύναψη ευρωπαϊκών εταιρικών σχέσεων στο πλαίσιο της Διαδικασίας Σταθεροποίησης και Σύνδεσης (1), και ιδίως το άρθρο 2,
   την πρόταση της Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Συμβούλιο της Θεσσαλονίκης, στις 19 και 20 Ιουνίου 2003, ενέκρινε τη δημιουργία ευρωπαϊκών εταιρικών σχέσεων ως μέσου για την υλοποίηση της ευρωπαϊκής προοπτικής των χωρών των Δυτικών Βαλκανίων στο πλαίσιο της Διαδικασίας Σταθεροποίησης και Σύνδεσης.

               (2)

               Ο κανονισμός (ΕΚ) αριθ. 533/2004 προβλέπει ότι το Συμβούλιο αποφασίζει για τις αρχές, τις προτεραιότητες και τις προϋποθέσεις που πρέπει να περιέχουν οι ευρωπαϊκές εταιρικές σχέσεις, καθώς και για κάθε τυχόν μεταγενέστερη προσαρμογή.

               (3)

               Το Συμβούλιο υιοθέτησε, στις 14 Ιουνίου 2004, μια πρώτη ευρωπαϊκή εταιρική σχέση με την Αλβανία (2). Είναι σκόπιμο να ενημερωθεί η εταιρική αυτή σχέση, ούτως ώστε να καθορισθούν ανανεωμένες προτεραιότητες για περαιτέρω εργασία, με βάση τα συμπεράσματα της έκθεσης προόδου του 2005 σχετικά με την προετοιμασία της Αλβανίας για μελλοντική ένταξη στην Ευρωπαϊκή Ένωση.

               (4)

               Ο κανονισμός (ΕΚ) αριθ. 533/2004 αναφέρει ότι η παρακολούθηση των ευρωπαϊκών εταιρικών σχέσεων διασφαλίζεται μέσω του πλαισίου των μηχανισμών που έχουν θεσπισθεί στο πλαίσιο της Διαδικασίας Σταθεροποίησης και Σύνδεσης.

               (5)

               Για την προετοιμασία της μελλοντικής ένταξης στην Ευρωπαϊκή Ένωση, αναμένεται ότι η Αλβανία θα εκπονήσει σχέδιο συνοδευόμενο από χρονοδιάγραμμα και ειδικά μέτρα για να ανταποκριθεί στις προτεραιότητες της εν λόγω ευρωπαϊκής εταιρικής σχέσης.

               (6)

               Η απόφαση 2004/519/ΕΚ θα πρέπει, συνεπώς, να καταργηθεί,

         ΑΠΟΦΑΣΙΖΕΙ:
   Άρθρο 1
   Σύμφωνα με το άρθρο 1 του κανονισμού (ΕΚ) αριθ. 533/2004, οι αρχές, οι προτεραιότητες και οι προϋποθέσεις της ευρωπαϊκής εταιρικής σχέσης με την Αλβανία παρατίθενται στο παράρτημα, το οποίο αποτελεί αναπόσπαστο μέρος της παρούσας απόφασης.
   Άρθρο 2
   Η υλοποίηση της ευρωπαϊκής εταιρικής σχέσης εξετάζεται μέσω των μηχανισμών που έχουν θεσπισθεί στο πλαίσιο της Διαδικασίας Σταθεροποίησης και Σύνδεσης, και κυρίως μέσω των ετήσιων εκθέσεων προόδου που υποβάλλει η Επιτροπή.
   Άρθρο 3
   Η απόφαση 2004/519/ΕΚ καταργείται.
   Άρθρο 4
   Η παρούσα απόφαση παράγει αποτελέσματα από την τρίτη ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης.

      Έγινε στις Βρυξέλλες, στις 30 Ιανουαρίου 2006.

            Για το Συμβούλιο

            Ο πρόεδρος

         U. PLASSNIK

      (1)  ΕΕ L 86 της 24.3.2004, σ. 1.

      (2)  Απόφαση 2004/519/ΕΚ του Συμβουλίου, της 14ης Ιουνίου 2004, για τις αρχές, τις προτεραιότητες και τις προϋποθέσεις που εμπεριέχονται στην ευρωπαϊκή εταιρική σχέση με την Αλβανία (ΕΕ L 223 της 24.6.2004, σ. 20).

      ΠΑΡΑΡΤΗΜΑ
      ΕΥΡΩΠΑΪΚΗ ΕΤΑΙΡΙΚΗ ΣΧΕΣΗ ΤΟΥ 2005 ΜΕ ΤΗΝ ΑΛΒΑΝΙΑ
      1.   ΕΙΣΑΓΩΓΗ
      Το Ευρωπαϊκό Συμβούλιο της Θεσσαλονίκης ενέκρινε τη δημιουργία ευρωπαϊκών εταιρικών σχέσεων ως μέσου για την υλοποίηση της ευρωπαϊκής προοπτικής των χωρών των Δυτικών Βαλκανίων στο πλαίσιο της Διαδικασίας Σταθεροποίησης και Σύνδεσης.
      Η πρώτη ευρωπαϊκή εταιρική σχέση με την Αλβανία υιοθετήθηκε από το Συμβούλιο στις 14 Ιουνίου 2004. Είναι σκόπιμο να ενημερωθεί η πρώτη αυτή εταιρική σχέση με βάση τα συμπεράσματα της έκθεσης προόδου του 2005 για την Αλβανία. Η δεύτερη ευρωπαϊκή εταιρική σχέση καθορίζει νέες προτεραιότητες για δράση. Οι νέες προτεραιότητες είναι προσαρμοσμένες στις συγκεκριμένες ανάγκες της χώρας και στο στάδιο προπαρασκευής, και θα ενημερώνονται ανάλογα με τις ανάγκες. Επίσης, η ευρωπαϊκή εταιρική σχέση παρέχει γενικές κατευθύνσεις για τη χρηματοδοτική βοήθεια στη χώρα.
      Αναμένεται ότι η Αλβανία θα εκπονήσει σχέδιο συνοδευόμενο από χρονοδιάγραμμα και ειδικά μέτρα για να αντιμετωπίσει τις προτεραιότητες.
      2.   ΑΡΧΕΣ
      Η Διαδικασία Σταθεροποίησης και Σύνδεσης παραμένει το πλαίσιο της ευρωπαϊκής πορείας των χωρών των Δυτικών Βαλκανίων καθ’ όλη την πορεία τους προς τη μελλοντική τους προσχώρηση.
      Οι κύριες προτεραιότητες που προσδιορίζονται για την Αλβανία αφορούν την ικανότητά της να τηρήσει τα κριτήρια που καθορίσθηκαν στο Ευρωπαϊκό Συμβούλιο της Κοπεγχάγης το 1993 και τους όρους που θέτει η Διαδικασία Σταθεροποίησης και Σύνδεσης, κυρίως τους όρους που καθόρισε το Συμβούλιο στα Συμπεράσματά του της 29ης Απριλίου 1997 και 21ης-22ας Ιουνίου 1999, στο περιεχόμενο της Τελικής Διακήρυξης της διάσκεψης Κορυφής του Ζάγκρεμπ της 24ης Νοεμβρίου 2000 και στο Θεματολόγιο της Θεσσαλονίκης.
      3.   ΠΡΟΤΕΡΑΙΟΤΗΤΕΣ
      Οι προτεραιότητες που απαριθμούνται στην παρούσα ευρωπαϊκή εταιρική σχέση έχουν επιλεγεί με βάση το σκεπτικό ότι είναι ρεαλιστικό να αναμένεται ότι η Αλβανία μπορεί να τις εκπληρώσει ή να τις προωθήσει ουσιαστικά προσεχώς, σε λίγα χρόνια. Γίνεται διάκριση μεταξύ βραχυπρόθεσμων προτεραιοτήτων, οι οποίες αναμένεται να επιτευχθούν εντός ενός ή δύο ετών, και μεσοπρόθεσμων προτεραιοτήτων, οι οποίες αναμένεται να επιτευχθούν εντός τριών ή τεσσάρων ετών. Οι προτεραιότητες αφορούν, αφενός, τη νομοθεσία και, αφετέρου, την εφαρμογή της.
      Λαμβανομένων υπόψη, αφενός, του σημαντικού κόστους που συνεπάγεται η εκπλήρωση όλων των απαιτήσεων της ΕΕ και, αφετέρου, της πολυπλοκότητας αυτών των απαιτήσεων σε ορισμένους τομείς, η παρούσα εταιρική σχέση δεν καλύπτει, σε αυτό το στάδιο, το σύνολο των σημαντικών καθηκόντων. Οι μελλοντικές εταιρικές σχέσεις θα συμπεριλάβουν και άλλες προτεραιότητες με βάση την πρόοδο που θα έχει σημειώσει η χώρα.
      Μεταξύ των βραχυπρόθεσμων προτεραιοτήτων, οι κύριες προτεραιότητες καθορίσθηκαν και συγκεντρώθηκαν στην αρχή του μέρους 3.1. Οι κύριες αυτές προτεραιότητες δεν έχουν ιεραρχηθεί ανάλογα με τη σημασία τους.
      3.1.   ΒΡΑΧΥΠΡΟΘΕΣΜΕΣ ΠΡΟΤΕΡΑΙΟΤΗΤΕΣ

            Κύριες προτεραιότητες

                  —

                  Να επιτευχθούν καλύτερα συγκεκριμένα αποτελέσματα στην καταπολέμηση του οργανωμένου εγκλήματος, ιδίως με την πλήρη εφαρμογή των διατάξεων των νέων νόμων για το οργανωμένο έγκλημα και με την επιτάχυνση της εφαρμογής των μέτρων δράσης για την καταπολέμηση του οργανωμένου εγκλήματος.

                  —

                  Να εφαρμοσθούν και να ενημερωθούν το σχέδιο δράσης για την καταπολέμηση της διαφθοράς 2004-2005 και οι συστάσεις των εκθέσεων αξιολόγησης της Ομάδας Κρατών κατά της Διαφθοράς (GRECO) του Συμβουλίου της Ευρώπης.

                  —

                  Να εφαρμοσθεί η ισχύουσα νομοθεσία για την επιστροφή/αποζημίωση της ακίνητης περιουσίας. Συγκεκριμένα, να επιταχυνθεί, αφενός, η πρώτη εγγραφή ακινήτων και, αφετέρου, η εξέταση των αιτήσεων επιστροφής, και να εξασφαλισθούν βιώσιμες στρατηγικές και μηχανισμοί αποζημίωσης.

                  —

                  Να ενισχυθεί η ελευθερία των μέσων ενημέρωσης, ιδίως με την επίσπευση της θέσπισης κατάλληλης νομοθεσίας για τον τύπο, και να βελτιωθεί η νομοθεσία σχετικά με τα ηλεκτρονικά μέσα ενημέρωσης, αφού ληφθούν υπόψη τα πρότυπα της ΕΕ.

                  —

                  Να ενισχυθεί περαιτέρω η διοίκηση του δημόσιου τομέα, και ιδίως η διαχείριση, ο προγραμματισμός και η εκτέλεση των δημόσιων επενδύσεων.

            Πολιτικές απαιτήσεις

      Δημοκρατία και κράτος δικαίου
      Διακυβέρνηση

                  —

                  Να διασφαλισθεί σαφής πολιτικός προσανατολισμός και θεσμική δέσμευση και να ενθαρρυνθεί η εποικοδομητική συναίνεση για την υλοποίηση των μεταρρυθμίσεων που είναι αναγκαίες ώστε να σημειωθεί πρόοδος στο πλαίσιο της Διαδικασίας Σταθεροποίησης και Σύνδεσης.

            Εκλογές

                  —

                  Να προετοιμασθούν σωστά και έγκαιρα οι τοπικές εκλογές του 2006, με την άμεση εφαρμογή των συστάσεων που εξέδωσε το Γραφείο των Δημοκρατικών Θεσμών και των Ανθρωπίνων Δικαιωμάτων του ΟΑΣΕ μετά τις κοινοβουλευτικές εκλογές του 2005, και ιδίως με τη βελτίωση των εκλογικών καταλόγων.

            Δημόσια διοίκηση

                  —

                  Να διασφαλισθεί η εφαρμογή του νόμου για τις δημόσιες υπηρεσίες στους διορισμούς και τη λειτουργία της δημόσιας διοίκησης.

                  —

                  Να διασφαλισθεί η πραγματοποίηση των προσλήψεων, των μεταθέσεων και των παραιτήσεων των δημοσίων υπαλλήλων με βάση τους κανόνες που έχουν θεσπισθεί.

                  —

                  Να διασφαλισθεί η επιβολή της εφαρμογής της νομοθεσίας για τη δημόσια διοίκηση και να ληφθούν μέτρα για τη βελτίωσή της.

                  —

                  Να διασφαλισθεί η διαθεσιμότητα κατάλληλων εγκαταστάσεων, εξοπλισμού και εκπαιδευμένου προσωπικού στο υπουργείο Ευρωπαϊκής Ολοκλήρωσης, και να βελτιωθεί ο συντονισμός μεταξύ αυτού του υπουργείου και των αρμόδιων Υπουργείων.

                  —

                  Να χρησιμοποιηθεί πλήρως και αποτελεσματικά το Σύστημα Ολοκληρωμένου Προγραμματισμού.

            Δικαστικό σύστημα

                  —

                  Να ενισχυθεί η διαφάνεια των διαδικασιών της ποινικής και αστικής δικαιοσύνης.

                  —

                  Να διασφαλισθεί ότι οι δικαστές και οι εισαγγελείς διορίζονται μετά από διαγωνισμό.

                  —

                  Να ενισχυθούν το καθεστώς, η ανεξαρτησία και η συνταγματική προστασία των δικαστών.

                  —

                  Να θεσπισθούν αντικειμενικοί κανόνες, ώστε να είναι διαφανής η ανάθεση των υποθέσεων στους δικαστές.

                  —

                  Να θεσπισθεί διαφανές και αξιοκρατικό σύστημα για την αξιολόγηση των εισαγγελέων.

                  —

                  Να βελτιωθεί ο συντονισμός μεταξύ των εισαγγελέων και της αστυνομίας.

                  —

                  Να διασφαλισθεί η τήρηση των σχετικών διεθνών συμβάσεων κατά τη δημιουργία και λειτουργία νέων σωφρονιστικών εγκαταστάσεων.

                  —

                  Να διασφαλισθεί η διάθεση των κατάλληλων πόρων για την αξιόπιστη προστασία των μαρτύρων.

                  —

                  Να επιτευχθεί σταθερή αύξηση του ρυθμού εκτέλεσης των δικαστικών αποφάσεων.

            Πολιτική για την καταπολέμηση της διαφθοράς

                  —

                  Να θεσπισθεί η αναγκαία νομοθεσία ώστε να εναρμονισθεί το αλβανικό νομικό πλαίσιο με τις ευρωπαϊκές Συμβάσεις περί διαφθοράς (σε ό, τι αφορά ποινικά και αστικά θέματα) τις οποίες έχει κυρώσει η Αλβανία, καθώς και με τις σχετικές συμβάσεις των Ηνωμένων Εθνών.

                  —

                  Να βελτιωθεί η ισχύουσα νομοθεσία περί δωροδοκίας και να εφαρμοσθεί στο πλαίσιο του διυπουργικού συντονισμού.

                  —

                  Να διασφαλισθεί η επιβολή της εφαρμογής του νόμου για τη δήλωση των περιουσιακών στοιχείων.

                  —

                  Να ενισχυθεί η θεσμική ικανότητα έρευνας και δίωξης της διαφθοράς.

                  —

                  Να διασφαλισθεί ότι η Ειδικευμένη Μονάδα στην Εισαγγελία των Τιράνων (η οποία χειρίζεται οικονομικά εγκλήματα) καλύπτει και τις περιπτώσεις διαφθοράς.

                  —

                  Να περιορισθεί ο κατάλογος των υπαλλήλων που απολαύουν ασυλίας και να παρέχεται ασυλία μόνο στις περιπτώσεις που είναι απολύτως απαραίτητο.

            Ανθρωπινά δικαιώματα και προστασία των μειονοτήτων
      Σεβασμός του διεθνούς δικαίου για τα ανθρώπινα δικαιώματα

                  —

                  Να διασφαλισθεί ότι όλα τα όργανα επιβολής του νόμου έχουν πλήρη επίγνωση των υποχρεώσεών τους σε ό, τι αφορά τα ανθρώπινα δικαιώματα και ότι τις τηρούν σύμφωνα με τις διεθνείς Συμβάσεις που έχει κυρώσει η Αλβανία, και ιδίως την Ευρωπαϊκή σύμβαση για την προάσπιση των δικαιωμάτων του Ανθρώπου.

                  —

                  Οι περιπτώσεις κακομεταχείρισης από όργανα επιβολής του νόμου να αντιμετωπίζονται με ανάλογη δίωξη των δραστών.

                  —

                  Να διασφαλισθεί η συμμόρφωση του αλβανικού Ποινικού Κώδικα με τη σύμβαση των ΗΕ κατά των βασανιστηρίων.

                  —

                  Να εφαρμοσθεί το γενικό πρόγραμμα του 2004 για τη βελτίωση των συνθηκών κράτησης και προφυλάκισης.

                  —

                  Να διασφαλισθεί η αυστηρή τήρηση του Κώδικα Δεοντολογίας για το σωφρονιστικό σύστημα.

            Αστικά και πολιτικά δικαιώματα

                  —

                  Να εναρμονισθεί η αλβανική νομοθεσία για τη δυσφήμηση με τα πρότυπα της ΕΕ και να εφαρμοσθεί.

                  —

                  Να επιταχυνθεί η θέσπιση αποτελεσματικής νομοθεσίας για τη διασφάλιση της διαφάνειας όσον αφορά την ιδιοκτησία των μέσων ενημέρωσης.

                  —

                  Να βελτιωθεί η διαχείριση του Εθνικού Συμβουλίου Ραδιοφωνίας και Τηλεόρασης και να ολοκληρωθεί το εθνικό σχέδιο για τις ραδιοτηλεοπτικές συχνότητες.

                  —

                  Να ενισχυθούν η ανεξαρτησία και τα επαγγελματικά προσόντα των δημοσιογράφων.

                  —

                  Να διασφαλισθεί η αυστηρή επιβολή της εφαρμογής των νομικών μέτρων που απαγορεύουν την πώληση κρατικής ιδιοκτησίας πριν να μπορέσει να πραγματοποιηθεί η απόδοση.

            Δικαιώματα των μειονοτήτων, πολιτιστικά δικαιώματα και προστασία των μειονοτήτων

                  —

                  Να βελτιωθεί το νομικό πλαίσιο για τις μειονότητες ώστε να ανταποκρίνεται στις προϋποθέσεις που θέτει η σύμβαση-πλαίσιο του Συμβουλίου της Ευρώπης για την προστασία των εθνικών μειονοτήτων και να διασφαλισθεί η εφαρμογή του σε όλη την Αλβανία, ιδίως όσον αφορά την αύξηση της χρήσης των μειονοτικών γλωσσών στις δοσοληψίες των πολιτών με τις αρχές και την εμφάνιση παραδοσιακών τοπικών ονομασιών, τη διευκόλυνση της πρόσβασης των ατόμων που ανήκουν σε μειονότητες στα ΜΜΕ και την επέκταση της διδασκαλίας μειονοτικών γλωσσών.

                  —

                  Να εφαρμοσθεί η εθνική στρατηγική για τους Ρομ στο πλαίσιο της στρατηγικής της κυβέρνησης για την καταπολέμηση της φτώχειας και του κοινωνικού αποκλεισμού. Να δοθούν ακριβή στοιχεία σχετικά με το μέγεθος των μειονοτήτων στην Αλβανία.

            Περιφερειακά θέματα και διεθνείς υποχρεώσεις

                  —

                  Να τηρηθούν οι δεσμεύσεις που ανελήφθησαν στο πλαίσιο της Διαδικασίας Σταθεροποίησης και Σύνδεσης και στη Θεσσαλονίκη σχετικά με την περιφερειακή συνεργασία και τις σχέσεις καλής γειτονίας.

                  —

                  Να διασφαλισθεί η εφαρμογή όλων των περιφερειακών συμφωνιών ελεύθερων συναλλαγών και να καταβληθούν προσπάθειες ενόψει της μελλοντικής περιφερειακής συμφωνίας ελεύθερων συναλλαγών στη Νοτιοανατολική Ευρώπη.

                  —

                  Να συναφθούν και να εφαρμοσθούν συμφωνίες με γειτονικές χώρες και να διασφαλισθεί η αποτελεσματική εφαρμογή τους, κυρίως όσον αφορά το εμπόριο, τη διασυνοριακή συνεργασία, την καταπολέμηση του οργανωμένου εγκλήματος, την παράνομη διακίνηση και το λαθρεμπόριο, τη δικαστική συνεργασία, τη διαχείριση των συνόρων, την επανεισδοχή, το περιβάλλον, τις μεταφορές και την ενέργεια.

            Οικονομικές προϋποθέσεις

                  —

                  Να διατηρηθεί η μακροοικονομική σταθερότητα με επιτάχυνση των φορολογικών μεταρρυθμίσεων, ιδίως όσον αφορά τη διαδικασία του προϋπολογισμού, τη διαχείριση των δαπανών και τη μισθολογική μεταρρύθμιση του δημόσιου τομέα.

                  —

                  Να βελτιωθούν οι δημοσιονομικές διαδικασίες με την ενίσχυση της σύνδεσης μεταξύ των πολιτικών στόχων και του δημοσιονομικού προγραμματισμού, καθώς και η εκτέλεση του προϋπολογισμού.

                  —

                  Να μειωθεί η παραοικονομία με την αποτελεσματική και μη διακριτική επιβολή της φορολογικής νομοθεσίας και με την εντατικοποίηση της καταπολέμησης της φορολογικής απάτης.

                  —

                  Να θεσπισθούν μέτρα για την επιτυχή ιδιωτικοποίηση της Albtelecom.

                  —

                  Να βελτιωθούν οι μακροοικονομικές στατιστικές και η κάλυψη του μητρώου επιχειρήσεων.

                  —

                  Να εφαρμοσθεί η εθνική στρατηγική οικονομικής και κοινωνικής ανάπτυξης, και να διασφαλισθεί στενός συντονισμός με το ενημερωμένο σχέδιο δράσης για την εφαρμογή των προτεραιοτήτων της ευρωπαϊκής εταιρικής σχέσης.

                  —

                  Να θεσπισθούν μέτρα για τη βελτίωση των συστημάτων κοινωνικής προστασίας και για την καταπολέμηση του κοινωνικού αποκλεισμού.

            Ευρωπαϊκοί κανόνες

      Εσωτερική αγορά
      Ελεύθερη κυκλοφορία των εμπορευμάτων

                  —

                  Να ενισχυθεί η διοικητική ικανότητα της Γραμματείας του ΠΟΕ και της Υπηρεσίας Προώθησης Εξαγωγών.

                  —

                  Να ληφθούν μέτρα για να αυξηθεί η ευαισθητοποίηση των οικονομικών παραγόντων όσον αφορά τις έννοιες των προτύπων και της πιστοποίησης, καθώς και τη σημασία τους για το διεθνές εμπόριο.

                  —

                  Να χαραχθεί εθνική στρατηγική επιτήρησης της αγοράς και να ενισχυθεί η Υπηρεσία προστασίας των καταναλωτών.

                  —

                  Να διασφαλισθεί ότι η Υπηρεσία διαπίστευσης διαθέτει ανάλογη υλική υποδομή και καταρτισμένο προσωπικό, και να υιοθετηθεί ένα πλήρες πρόγραμμα εργασίας ενόψει της μελλοντικής συμμετοχής της Αλβανίας στην Ευρωπαϊκή Συνεργασία για τη Διαπίστευση.

            Κυκλοφορία των προσώπων, των υπηρεσιών και δικαίωμα εγκατάστασης

                  —

                  Να τροποποιηθεί η ισχύουσα νομοθεσία για το δικαίωμα εγκατάστασης ώστε να διασφαλισθεί ίση μεταχείριση των ξένων και των εθνικών επιχειρήσεων, σαφής διάκριση μεταξύ προσωρινής και μόνιμης παροχής υπηρεσιών και συμφωνία με τις απαιτήσεις της συμφωνίας Σταθεροποίησης και Σύνδεσης (ΣΣΣ).

                  —

                  Να διασφαλισθεί η αναλογικότητα στη μεταχείριση της διασυνοριακής παροχής υπηρεσιών.

                  —

                  Να ενισχυθεί το νομικό και εποπτικό πλαίσιο για τον τραπεζικό και τον ασφαλιστικό τομέα, μεταξύ άλλων με τη δημιουργία ανεξάρτητων και δεόντως στελεχωμένων εποπτικών αρχών.

            Ελεύθερη κυκλοφορία των κεφαλαίων

                  —

                  Να βελτιωθεί η προληπτική παρακολούθηση του χρηματοπιστωτικού τομέα.

                  —

                  Να ληφθούν περαιτέρω μέτρα για να μειωθεί η χρησιμοποίηση μετρητών στην οικονομία.

            Τελωνεία και φορολογία

                  —

                  Να εναρμονισθεί περισσότερο με το κεκτημένο της ΕΕ η τελωνειακή νομοθεσία και οι διαδικασίες, και ιδίως να διασφαλισθεί ότι οι κανόνες και οι διαδικασίες που αφορούν τη διαμετακόμιση, τις τελωνειακές αποθήκες, τη δασμολογητέα αξία, τους φυσικούς ελέγχους και την ανάλυση της επικινδυνότητας είναι εναρμονισμένοι με τα πρότυπα της ΕΚ και, κατά περίπτωση, με τις διεθνείς συμβάσεις.

                  —

                  Να εφαρμοσθούν πλήρως το αυτόματο σύστημα τελωνειακών δεδομένων, η τελωνειακή διασάφηση και το σύστημα επεξεργασίας σε όλα τα τελωνεία.

                  —

                  Να θεσπισθούν όλα τα απαραίτητα μέτρα για την ορθή εφαρμογή των κανόνων καταγωγής.

                  —

                  Να εναρμονισθεί περισσότερο με το κεκτημένο της ΕΕ η φορολογική νομοθεσία και να αναληφθεί δέσμευση για την τήρηση των αρχών του Κώδικα Δεοντολογίας για τη φορολόγηση των επιχειρήσεων, και να διασφαλισθεί εκ παραλλήλου ότι τα νέα φορολογικά μέτρα είναι επίσης σύμφωνα με αυτές τις αρχές.

                  —

                  Να ολοκληρωθεί η διαδικασία μηχανοργάνωσης των φορολογικών υπηρεσιών.

            Ανταγωνισμός

                  —

                  Να βελτιωθεί η ισχύουσα νομοθεσία περί ανταγωνισμού ώστε να ενισχυθεί ο έλεγχος του ανταγωνισμού.

                  —

                  Να ενισχυθεί ο προϋπολογισμός και το προσωπικό της Αρχής ανταγωνισμού.

                  —

                  Να θεσπισθεί νομοθεσία εφαρμογής για τις κρατικές ενισχύσεις.

                  —

                  Να συσταθεί λειτουργικά ανεξάρτητη Αρχή για τις κρατικές ενισχύσεις.

                  —

                  Να διασφαλισθεί πρόοδος όσον αφορά την ολοκλήρωση πλήρους ευρετηρίου κρατικών ενισχύσεων.

            Δημόσιες συμβάσεις

                  —

                  Να επιβληθεί η ισχύουσα νομοθεσία για τις δημόσιες συμβάσεις και να ληφθούν μέτρα για την προσαρμογή της στα πρότυπα της ΕΕ.

                  —

                  Να διασφαλισθεί η αυστηρή εφαρμογή των διαδικασιών υποβολής προσφορών.

                  —

                  Να ενισχυθεί η Υπηρεσία δημόσιων συμβάσεων καθώς και οι Φορείς δημόσιων συμβάσεων στα αρμόδια Υπουργεία.

                  —

                  Να διασφαλισθεί η έρευνα και ποινική δίωξη των αδικημάτων που έχουν σχέση με δημόσιες συμβάσεις.

            Νόμος περί διανοητικής ιδιοκτησίας

                  —

                  Να ενισχυθεί η διοικητική ικανότητα όσον αφορά την προστασία των δικαιωμάτων διανοητικής ιδιοκτησίας (ΔΠΙ), μεταξύ άλλων με τη σύσταση της Αλβανικής Υπηρεσίας δικαιωμάτων πνευματικής ιδιοκτησίας.

                  —

                  Να θεσπισθεί νέα νομοθεσία για τη βιομηχανική ιδιοκτησία.

                  —

                  Να αυξηθεί περαιτέρω η ενημέρωση του επιχειρηματικού κόσμου και των οργάνων επιβολής του νόμου, καθώς και του δικαστικού κλάδου, για τα θέματα που αφορούν τα δικαιώματα διανοητικής ιδιοκτησίας.

                  —

                  Να ενισχυθεί η καταπολέμηση της πειρατείας και της παραποίησης/απομίμησης.

            Τομέακες πολιτικές
      Βιομηχανία και ΜΜΕ

                  —

                  Να βελτιωθεί η οικονομική βιωσιμότητα της Υπηρεσίας για τις ΜΜΕ και να εφαρμοσθεί το εθνικό πρόγραμμα κατάρτισης για τις ΜΜΕ.

                  —

                  Να εφαρμοσθεί ο Ευρωπαϊκός Χάρτης για τις μικρές και μεσαίες επιχειρήσεις.

                  —

                  Να εφαρμοσθεί το σχέδιο δράσης για την άρση των διοικητικών φραγμών στις επενδύσεις και να διασφαλισθεί ορθή, άνευ διακρίσεων και αμερόληπτη εφαρμογή της νομοθεσίας, των κανόνων και των διαδικασιών που αφορούν τις επιχειρήσεις.

                  —

                  Να καταστεί η εγγραφή των εταιρειών οικονομικότερη, ευκολότερη και δυνατή σε ολόκληρη τη χώρα.

                  —

                  Να βελτιωθούν οι διαδικασίες για τη λήψη αδειών, εγκρίσεων και πιστοποιητικών.

                  —

                  Να μεταρρυθμισθεί το σύστημα προκαταβολής φόρου ώστε να είναι λιγότερο δυσμενές για τις νεοσύστατες εταιρείες.

                  —

                  Να εφαρμοσθεί το σχέδιο δράσης του Απριλίου 2005 για την αντιμετώπιση της παραοικονομίας.

                  —

                  Να θεσπισθούν διαδικασίες για την αξιολόγηση των επιπτώσεων για τις επιχειρήσεις των προβλεπόμενων ρυθμιστικών μέτρων.

                  —

                  Να θεσπισθεί βελτιωμένη εμπορική νομοθεσία.

                  —

                  Να διασφαλισθεί η αποτελεσματική έναρξη λειτουργίας του Ταμείου Εγγύησης Δανείων καθώς και επαγγελματική και ανεξάρτητη διαχείριση αυτού του μηχανισμού.

                  —

                  Να θεσπισθεί ο νόμος για την ηλεκτρονική υπογραφή.

            Γεωργία και αλιεία

                  —

                  Να ενισχυθεί το σύστημα ασφάλειας των τροφίμων και τα σχετικά συστήματα ελέγχου.

                  —

                  Να διευκρινισθούν οι αρμοδιότητες και να αυξηθεί το προσωπικό της κτηνιατρικής υπηρεσίας.

                  —

                  Να αναβαθμισθούν τα εργαστήρια του Ινστιτούτου Κτηνιατρικής Έρευνας.

                  —

                  Να βελτιωθούν οι φυτοϋγειονομικές και κτηνιατρικές συνθήκες σύμφωνα με τις απαιτήσεις της ΕΚ, ιδίως όσον αφορά τα προϊόντα με μεγάλες εξαγωγικές δυνατότητες.

                  —

                  Να ενταθούν οι προσπάθειες για την εναρμόνιση της νομοθεσίας με το κτηνιατρικό και φυτοϋγειονομικό κεκτημένο της ΕΕ και να εναρμονισθεί με τις απαιτήσεις της ΕΕ το σύστημα αναγνώρισης και καταγραφής των ζώων για τα βοοειδή.

                  —

                  Να ενισχυθεί η συλλογή και επεξεργασία των γεωργικών στατιστικών στοιχείων σύμφωνα με τα πρότυπα και τη μεθοδολογία της ΕΕ.

            Περιβάλλον

                  —

                  Να ενισχυθεί η διοικητική ικανότητα και ο συντονισμός σε εθνικό και τοπικό επίπεδο.

                  —

                  Να εφαρμοσθεί η νομοθεσία για την εκτίμηση των περιβαλλοντικών επιπτώσεων.

                  —

                  Να υιοθετηθεί στρατηγική για την περαιτέρω εναρμόνιση της περιβαλλοντικής νομοθεσίας με το κεκτημένο της ΕΕ και την ορθή εφαρμογή της ισχύουσας νομοθεσίας, ειδικότερα όσον αφορά την επιβολή της εφαρμογής της.

                  —

                  Να αναληφθεί δράση σχετικά με τα θερμά σημεία από περιβαλλοντική σκοπιά στον χώρο υγειονομικής ταφής στερεών αποβλήτων του Sharra και τις πετρελαιοπηγές στο Patos-Marinez.

                  —

                  Να αναπτυχθούν περαιτέρω και να εφαρμοσθούν η εθνική στρατηγική στους τομείς της ύδρευσης και αποχέτευσης και η αγροτική στρατηγική υδροδότησης και αποχέτευσης· επίσης, να χαραχθεί και να αρχίσει η εφαρμογή στρατηγικής για την προοδευτική εναρμόνιση με το κοινοτικό κεκτημένο στον τομέα της υδροδότησης και αποχέτευσης.

                  —

                  Να εφαρμοσθούν οι διεθνείς συμβάσεις στις οποίες είναι μέρος η Αλβανία στον τομέα της προστασίας της φύσης.

            Πολιτική μεταφορών

                  —

                  Να εφαρμοσθεί το εθνικό σχέδιο μεταφορών, συμπεριλαμβανομένου του προγραμματισμού και της κατάρτισης προϋπολογισμού για τη συντήρηση του ενεργητικού των μεταφορών.

                  —

                  Να εφαρμοσθεί το πρόγραμμα οδικής ασφάλειας και να βελτιωθούν οι συνθήκες οδικής ασφάλειας καταρχάς με την εναρμόνιση της αλβανικής νομοθεσίας με το κεκτημένο της ΕΕ όσον αφορά το βάρος και τις διαστάσεις, τον τεχνικό έλεγχο, τον οδικό τεχνικό έλεγχο, τις άδειες οδήγησης και τα έγγραφα κυκλοφορίας οχημάτων.

                  —

                  Να ληφθούν μέτρα για την πρόληψη της παράνομης οικοδόμησης κατά μήκος των νέων οδών και για να αποτρέπεται η μη ασφαλής πρόσβαση στις εθνικές οδούς.

                  —

                  Να αρχίσει η απαραίτητη μεταρρύθμιση του σιδηροδρομικού τομέα.

                  —

                  Να εφαρμόζονται συστηματικά οι διαδικασίες περί δημοσίων συμβάσεων στις μεγάλες επενδύσεις.

                  —

                  Να διασφαλισθεί η τροποποίηση και η εναρμόνιση με το κεκτημένο της ΕΕ του Αεροπορικού Κώδικα ενόψει του Κοινού Ευρωπαϊκού Αεροπορικού Χώρου.

                  —

                  Να βελτιωθούν οι συνθήκες ασφάλειας στη θάλασσα, και ιδίως το ποσοστό κράτησης πλοίων υπό αλβανική σημαία σύμφωνα με το μνημόνιο συνεννόησης του Παρισιού.

            Ενέργεια

                  —

                  Να συνεχισθεί η εφαρμογή του αναθεωρημένου σχεδίου δράσης για την εφαρμογή της εθνικής ενεργειακής στρατηγικής.

                  —

                  Να αρχίσει η εκπλήρωση των υποχρεώσεων που έχουν αναληφθεί στο πλαίσιο της συνθήκης για την Κοινότητα Ενέργειας.

            Κοινωνία της πληροφορίας και μέσα ενημέρωσης

                  —

                  Να διασφαλισθεί ότι η νομοθεσία στον τομέα των ηλεκτρονικών επικοινωνιών λαμβάνει υπόψη τις οδηγίες της ΕΚ και επιβάλλεται.

                  —

                  Να ενισχυθούν ο ρόλος και η ικανότητα του Ρυθμιστικού οργάνου για τις τηλεπικοινωνίες, να διασφαλισθεί η ανεξαρτησία του και να θεσπισθεί ένα βελτιωμένο σύστημα ενδίκων μέσων.

                  —

                  Να ληφθούν μέτρα για τη δημιουργία ανταγωνιστικής αγοράς των δικτύων και υπηρεσιών ηλεκτρονικών επικοινωνιών.

                  —

                  Να αρχίσει η διαδικασία εναρμόνισης με την Ευρωπαϊκή σύμβαση για τη διασυνοριακή τηλεόραση και την οδηγία «Τηλεόραση χωρίς σύνορα».

                  —

                  Να ενισχυθεί η διοικητική ικανότητα του Εθνικού Συμβουλίου Ραδιοφωνίας και Τηλεόρασης και να ολοκληρωθεί το εθνικό σχέδιο για τη ραδιοφωνία και την τηλεόραση.

            Δημοσιονομικός έλεγχος

                  —

                  Να αναπτυχθεί περισσότερο το έγγραφο πολιτικής για τον εσωτερικό δημοσιονομικό έλεγχο και να ορισθούν σαφώς οι αρμοδιότητες επιθεώρησης, οι οποίες διαχωρίζονται από τις λοιπές αρμοδιότητες εσωτερικού και εξωτερικού ελέγχου.

                  —

                  Να ενισχυθεί η επιχειρησιακή ικανότητα του Ανώτατου οργάνου ελέγχου και να διασφαλισθεί η λειτουργική και οικονομική ανεξαρτησία του.

            Δικαιοσύνη, ελευθέρια και ασφάλεια
      Θεωρήσεις, συνοριακός έλεγχος, άσυλο και μετανάστευση

                  —

                  Να εκδίδονται ταξιδιωτικά έγγραφα σύμφωνα με τα διεθνή πρότυπα και να δημιουργηθεί ένα κεντρικό δίκτυο πληροφορικής για τη διαχείριση των θεωρήσεων.

                  —

                  Να υιοθετηθούν τροποποιήσεις στο Νόμο περί αλλοδαπών ώστε η νομοθεσία σχετικά με τις θεωρήσεις να προσεγγίσει περισσότερο τα πρότυπα της ΕΕ.

                  —

                  Να εφαρμοσθούν οι δεσμεύσεις που ανέλαβε η Αλβανία στην Οχρίδα για την ασφάλεια και τη διαχείριση των συνόρων, ιδίως με τη θέσπιση στρατηγικής για την ολοκληρωμένη διαχείριση των συνόρων σύμφωνα με τις κατευθυντήριες γραμμές της ΕΕ.

                  —

                  Να αφιερωθούν περισσότεροι οικονομικοί και ανθρώπινοι πόροι για την αντιμετώπιση της εμπορίας ανθρώπων και της λαθρομετανάστευσης.

                  —

                  Να διασφαλισθεί ότι η διαχείριση των συνόρων στον διεθνή αερολιμένα των Τιράνων και στους λιμένες του Δυρραχίου και της Αυλώνας γίνεται σύμφωνα με τα διεθνή πρότυπα.

                  —

                  Να προωθηθεί η διυπηρεσιακή συνεργασία στα σύνορα μεταξύ των τελωνείων και της συνοριακής αστυνομίας.

                  —

                  Να διασφαλισθεί η υπογραφή και η εναρμόνιση με την Ευρωπαϊκή σύμβαση για το καθεστώς των διακινούμενων εργαζομένων του 1977.

                  —

                  Να εφαρμοσθεί η συμφωνία επανεισδοχής μεταξύ ΕΚ/Αλβανίας και να διεξαχθούν διαπραγματεύσεις για τις συμφωνίες επανεισδοχής με τις χώρες καταγωγής των μεταναστών που διέρχονται από την Αλβανία.

                  —

                  Να αφιερωθούν επαρκή διοικητικά και οικονομικά μέσα για την εφαρμογή της νομοθεσίας για το άσυλο και τη μετανάστευση, και ιδίως για την εφαρμογή των σχετικών εθνικών στρατηγικών και σχεδίων δράσης.

            Νομιμοποίηση προσόδων από παράνομες δραστηριότητες

                  —

                  Να ληφθούν επείγοντα μέτρα για ορθότερη επιβολή της νομοθεσίας για την καταπολέμηση της νομιμοποίησης προσόδων από παράνομες δραστηριότητες όσον αφορά τις καταδικαστικές αποφάσεις, τις δημεύσεις, τις κατασχέσεις και τη δέσμευση περιουσιακών στοιχείων.

                  —

                  Να βελτιωθεί η ικανότητα της Μονάδας οικονομικών πληροφοριών, της εισαγγελίας και της Μονάδας οικονομικού εγκλήματος της αστυνομίας με τη διασφάλιση της χορήγησης των κατάλληλων οικονομικών και τεχνολογικών πόρων και με τη βελτίωση της συνεργασίας σε επίπεδο εργασίας.

                  —

                  Να διασφαλισθεί ότι ο ισχύων νόμος για την απαγόρευση της νομιμοποίησης προσόδων από παράνομες δραστηριότητες είναι σύμφωνος με την ΕΕ.

                  —

                  Να βελτιωθεί περαιτέρω η συνεργασία με τις αρχές των άλλων χωρών, ιδίως με την ενεργότερη χρησιμοποίηση του Περιφερειακού Δικτύου Οικονομικών Πληροφοριών.

                  —

                  Να διασφαλισθεί η ορθή επιβολή της εφαρμογής των υποχρεώσεων ενημέρωσης και να εξετασθούν τα κατώτατα όρια για τη γνωστοποίηση συναλλαγών.

            Ναρκωτικά

                  —

                  Να εφαρμοσθεί η εθνική στρατηγική για την καταπολέμηση των ναρκωτικών και το σχετικό σχέδιο δράσης.

                  —

                  Να βελτιωθεί η κατάρτιση, ο εξοπλισμός και η συνεχής διαχείριση των αστυνομικών που ασχολούνται με την καταπολέμηση των ναρκωτικών.

                  —

                  Να εντοπισθούν και να διωχθούν ποινικά οι υπεύθυνοι για διαφθορά σε σχέση με τη διακίνηση ναρκωτικών σε όλα τα επίπεδα της δημόσιας διοίκησης.

                  —

                  Να ληφθούν μέτρα για τη διασφάλιση καλύτερου συντονισμού στο εσωτερικό της χώρας και με τους εταίρους άλλων χωρών όσον αφορά την καταπολέμηση των ναρκωτικών.

                  —

                  Να διασφαλισθεί μεγαλύτερη διαφάνεια των στοιχείων σχετικά με τις κατασχέσεις και να ληφθούν μέτρα για την ορθή εξάλειψη των ναρκωτικών που κατασχέθηκαν στο παρελθόν.

            Αστυνομία

                  —

                  Να διασφαλισθεί η πλήρης εφαρμογή της νομοθεσίας στα αστυνομικά όργανα.

                  —

                  Να βελτιωθεί περαιτέρω η διοίκηση της Εθνικής Αλβανικής Αστυνομίας και να διασφαλισθεί ότι μπορεί να διαχειρίζεται τους πόρους της ανεξάρτητα.

                  —

                  Να ενισχυθεί η μονάδα εσωτερικών υποθέσεων της αστυνομίας και να διασφαλισθεί η ανάλογη δίωξη των αστυνομικών για αξιόποινες πράξεις.

                  —

                  Να επιταχυνθούν οι προσπάθειες για τη σύναψη συμφωνίας με την Ευρωπόλ.

                  —

                  Να καθιερωθεί ενοποιημένο εγχειρίδιο διαδικασιών για όλους τους αστυνομικούς δίωξης του εγκλήματος.

                  —

                  Να ενισχυθεί η συνοικιακή αστυνομία.

            Καταπολέμηση του οργανωμένου εγκλήματος και της τρομοκρατίας

                  —

                  Να ορισθούν ακριβέστερα οι αντίστοιχες αρμοδιότητες των διαφόρων φορέων του κράτους που συμμετέχουν στην καταπολέμηση του οργανωμένου εγκλήματος και της τρομοκρατίας, και να ληφθούν μέτρα για την ενίσχυση της συνεργασίας, ιδίως μεταξύ των δικαστικών αρχών και της αστυνομίας.

                  —

                  Να ληφθούν περαιτέρω μέτρα για τη δημιουργία συνεκτικών και συντονισμένων συστημάτων συλλογής και επεξεργασίας πληροφοριών.

                  —

                  Να ενισχυθεί η χρήση ειδικών μέσων διερεύνησης, η παρακολούθηση των τηλεπικοινωνιών και η χρησιμοποίηση των πληροφοριών που συλλέγονται.

                  —

                  Να εφαρμοσθούν επειγόντως συγκεκριμένα μέτρα που διασφαλίζουν την προστασία των μαρτύρων.

                  —

                  Να ληφθούν μέτρα ώστε να παρέχονται, στους αναλυτές και τους υπεύθυνους για τις έρευνες σε σχέση με την καταπολέμηση της τρομοκρατίας, καλύτερος εξοπλισμός και καλύτερη κατάρτιση.

                  —

                  Να ληφθούν περαιτέρω μέτρα ώστε η ασφάλεια του αεροδρομίου των Τιράνων να συμφωνεί με τα διεθνή πρότυπα.

            3.2.   ΜΕΣΟΠΡΟΘΕΣΜΕΣ ΠΡΟΤΕΡΑΙΟΤΗΤΕΣ

            Πολιτικές απαιτήσεις

      Δημοκρατία και κράτος δικαίου
      Εκλογές

                  —

                  Να αναληφθεί εγκαίρως δράση για την προετοιμασία των επόμενων κοινοβουλευτικών εκλογών.

            Δημόσια διοίκηση

                  —

                  Να διασφαλισθεί ότι η διοίκηση που είναι υπεύθυνη για την εφαρμογή των διατάξεων της συμφωνίας Σταθεροποίησης και Σύνδεσης, καθώς και η διοίκηση που εμπλέκεται στην υλοποίηση της χρηματοδοτικής βοήθειας της ΕΚ, είναι κατάλληλα καταρτισμένες και εξοπλισμένες για την εκτέλεση των καθηκόντων τους.

                  —

                  Να εφαρμοσθεί ένα σύστημα διοίκησης και κατάρτισης των δημοσίων υπαλλήλων που βασίζεται στα αποτελέσματα.

                  —

                  Να δημιουργηθεί και να εφαρμοσθεί μία διάρθρωση των αποδοχών των δημοσίων υπαλλήλων που θα επιτρέπει, αφενός, ορθό δημοσιονομικό προγραμματισμό και, αφετέρου, εξέλιξη σταδιοδρομίας που θα παρέχει κίνητρα.

            Δικαστικό σύστημα

                  —

                  Να διασφαλισθεί η δίωξη σοβαρών εγκλημάτων, ειδικότερα του οργανωμένου εγκλήματος με ιδιαίτερη προσοχή στους μηχανισμούς διασυνοριακής συνεργασίας.

                  —

                  Να διασφαλισθεί η συνεχής και κατάλληλη επιμόρφωση των δικαστών και εισαγγελέων, μεταξύ άλλων σε ό, τι αφορά τα ανθρώπινα δικαιώματα, τη δεοντολογία και τα εμπορικά θέματα, και τα συναφή με τη συμφωνία Σταθεροποίησης και Σύνδεσης θέματα.

                  —

                  Να επανεξετασθεί ο ρόλος και τα προσόντα των δικαστικών διοικητικών υπαλλήλων, και προοδευτικά να ενταχθούν στη δημόσια διοίκηση, αφού διασφαλισθούν ίδιες αμοιβές με εκείνες του προσωπικού των Υπουργείων.

                  —

                  Να διασφαλισθεί η οικονομική βιωσιμότητα της Σχολής Δικαστών.

                  —

                  Να επιβληθεί η νομοθεσία περί προστασίας των μαρτύρων.

            Πολιτική για την καταπολέμηση της διαφθοράς

                  —

                  Να εφαρμοσθούν οι Ευρωπαϊκές Συμβάσεις περί διαφθοράς σε ποινικά και αστικά θέματα, τις οποίες έχει κυρώσει η Αλβανία, καθώς και οι σχετικές Συμβάσεις των Ηνωμένων Εθνών.

                  —

                  Να επιτευχθούν ουσιαστικά αποτελέσματα σε ό, τι αφορά την καταπολέμηση της διαφθοράς, σε όλα τα επίπεδα και σε όλους τους τομείς, μέσω της επιβολής της εφαρμογής κατάλληλης νομοθεσίας.

            Ανθρώπινα δικαιώματα και προστασία των μειονοτήτων
      Σεβασμός του διεθνούς δικαίου για τα ανθρώπινα δικαιώματα

                  —

                  Να διασφαλισθεί ότι οι κρατούμενοι και οι προφυλακισμένοι τυγχάνουν μεταχείρισης σύμφωνης με τα διεθνή πρότυπα.

                  —

                  Να διασφαλισθεί η ανθρώπινη αξιοπρέπεια και η προσωπική ασφάλεια στα κρατητήρια, στις φυλακές και στα ψυχιατρεία, σύμφωνα με τις διεθνείς συμβάσεις.

            Αστικά και πολιτικά δικαιώματα

                  —

                  Να βελτιωθεί το σύστημα της δικαιοσύνης ανηλίκων.

                  —

                  Να διασφαλισθεί η συμμόρφωση με τη σύμβαση του Συμβουλίου της Ευρώπης για την πρόληψη των βασανιστηρίων και της απάνθρωπης ή ταπεινωτικής μεταχείρισης ή τιμωρίας.

                  —

                  Να επιβληθεί η νομοθεσία για την απόδοση/αποζημίωση ιδιοκτησιών οι οποίες κατασχέθηκαν κατά την κομμουνιστική περίοδο.

                  —

                  Να ολοκληρωθεί η διαδικασία καταχώρησης στο κτηματολόγιο.

                  —

                  Να διασφαλισθεί, αφενός, ότι οι μεταβιβάσεις ιδιοκτησίας πραγματοποιούνται σύμφωνα με το νόμο, και, αφετέρου, η εύρυθμη λειτουργία όλων των οργάνων που εμπλέκονται στη διαδικασία (συμβολαιογράφοι, κτηματολόγιο κ.λπ.).

            Ελευθερία έκφρασης, του συνεταιρίζεσθαι και του συνέρχεσθαι ειρηνικώς

                  —

                  Να επιβληθεί νέα νομοθεσία για τα έντυπα και ηλεκτρονικά μέσα ενημέρωσης με βάση τα πρότυπα της ΕΕ.

                  —

                  Να διασφαλισθεί ότι η καταχώρηση συχνοτήτων στην τηλεόραση γίνεται με δίκαιο και αμερόληπτο τρόπο, σύμφωνα με το εθνικό σχέδιο, και ότι οι φορείς αναμετάδοσης τηρούν πλήρως τις απαιτήσεις.

                  —

                  Να βελτιωθεί η ουδετερότητα της κρατικής τηλεόρασης.

                  —

                  Να προωθηθεί η συνεχής βελτίωση της ποιότητας της δημοσιογραφίας.

                  —

                  Να ενθαρρυνθεί η ενεργός συμμετοχή των ΜΚΟ και άλλων οργανώσεων της κοινωνίας των πολιτών στη διαδικασία λήψης αποφάσεων των δημόσιων αρχών.

            Περιφερειακά θέματα και διεθνείς υποχρεώσεις

                  —

                  Να προωθηθεί ο περιφερειακός διάλογος, η σταθερότητα, οι σχέσεις καλής γειτονίας και η συνεργασία.

            Οικονομικές προϋποθέσεις

                  —

                  Να διατηρηθούν οι βιώσιμες μακροοικονομικές πολιτικές, με τη συνέχιση των δημοσιονομικών προσαρμογών και της εξυγίανσης, και ιδίως με τη βελτίωση της βιωσιμότητας του εμπορικού ελλείμματος και του ελλείμματος των τρεχουσών συναλλαγών χάρη στην ενίσχυση της ανταγωνιστικότητας των εξαγωγών.

                  —

                  Να συνεχισθεί η συνετή νομισματική και συναλλαγματική πολιτική.

                  —

                  Να ενισχυθεί περισσότερο ο εξωτερικός έλεγχος, η διαχείριση του δημοσιονομικού ελέγχου και ο εσωτερικός λογιστικός έλεγχος.

                  —

                  Να θεσπισθούν αποτελεσματικές διαδικασίες για τη διερεύνηση, τη μεταχείριση και την παρακολούθηση περιπτώσεων (υποψίας) απάτης και άλλων παρατυπιών που θίγουν εθνικά και διεθνή κεφάλαια.

                  —

                  Να συνεχισθεί η ιδιωτικοποίηση, ιδίως στο χρηματοπιστωτικό και τον ενεργειακό τομέα.

                  —

                  Να διασφαλισθεί ότι τηρούνται οι διατάξεις σχετικά με την ταξινόμηση και τη χρήση της γης.

                  —

                  Να δημιουργηθεί και να θεσπισθεί νομοθεσία για τη φορολόγηση της γης και των ακινήτων.

                  —

                  Να ενταθούν οι προσπάθειες για τη βελτίωση του εκπαιδευτικού συστήματος, περιλαμβανομένης και της πρωτοβάθμιας εκπαίδευσης, και να δημιουργηθεί ένα σύγχρονο σύστημα επαγγελματικής εκπαίδευσης και κατάρτισης.

            Ευρωπαϊκά πρότυπα

      Εσωτερική αγορά
      Ελεύθερη κυκλοφορία των εμπορευμάτων

                  —

                  Να διασφαλισθεί η διοικητική ικανότητα για την εφαρμογή των απαιτήσεων της συμφωνίας Σταθεροποίησης και Σύνδεσης στον χώρο αυτό.

                  —

                  Να σημειωθεί περαιτέρω πρόοδος σε ό, τι αφορά την υιοθέτηση των ευρωπαϊκών προτύπων και να ενταθούν οι προσπάθειες να καταστεί η χώρα πλήρες μέλος της Ευρωπαϊκής Επιτροπής Τυποποίησης, της Ευρωπαϊκής Επιτροπής Ηλεκτροτεχνικής Τυποποίησης και του Ευρωπαϊκού Ινστιτούτου Τυποποίησης των Τηλεπικοινωνιών.

                  —

                  Να σημειωθεί πρόοδος όσον αφορά τη μεταφορά της οδηγίας της νέας και σφαιρικής προσέγγισης και της οδηγίας της παλαιάς προσέγγισης.

                  —

                  Να εφαρμοσθεί πλήρως το σύστημα επιτήρησης της αγοράς που απαιτεί το κεκτημένο για την ελεύθερη κυκλοφορία των εμπορευμάτων.

                  —

                  Να διασφαλισθεί καλύτερη λειτουργία, λαμβανομένων υπόψη των βέλτιστων πρακτικών της ΕΚ, των φορέων που είναι αρμόδιοι για την τυποποίηση, τη διαπίστευση και την πιστοποίηση, καθώς και εκείνων που είναι αρμόδιοι για τη μετρολογία και τη βαθμονόμηση.

                  —

                  Να διασφαλισθεί η συμμετοχή της Αλβανίας στην Ευρωπαϊκή Συνεργασία για τη Διαπίστευση.

            Κυκλοφορία των προσώπων, των υπηρεσιών και δικαίωμα εγκατάστασης

                  —

                  Να διασφαλισθεί ότι η νομοθεσία για το δικαίωμα εγκατάστασης εφαρμόζεται δίκαια και αμερόληπτα.

            Ελεύθερη κυκλοφορία των κεφαλαίων

                  —

                  Να διασφαλισθεί πρόοδος στην πλήρη ελευθέρωση των κινήσεων κεφαλαίων ώστε να καταστεί δυνατή η τήρηση της προθεσμίας του 2010 που έχει τεθεί στην Αλβανία στο πλαίσιο του ΠΟΕ.

            Τελωνεία και φορολογία

                  —

                  Να διασφαλισθεί η συνεχής προσέγγιση της αλβανικής τελωνειακής και φορολογικής νομοθεσίας στο κεκτημένο της ΕΕ, και να αυξηθεί περαιτέρω η διοικητική ικανότητα εφαρμογής της τελωνειακής νομοθεσίας και καταπολέμησης της διαφθοράς, της διασυνοριακής εγκληματικότητας και της φοροδιαφυγής.

                  —

                  Να βελτιωθεί η διαφάνεια και η ανταλλαγή πληροφοριών με τα κράτη μέλη της ΕΕ ώστε να διευκολυνθεί η επιβολή της εφαρμογής μέτρων για την πρόληψη της φοροαποφυγής ή της φοροδιαφυγής.

            Ανταγωνισμός

                  —

                  Να επιβληθεί η εφαρμογή της νομοθεσίας για τον ανταγωνισμό όσον αφορά τόσο τα μονοπώλια όσο και τις κρατικές ενισχύσεις.

            Δημόσιες συμβάσεις

                  —

                  Να διασφαλισθεί η εναρμόνιση του νομικού πλαισίου της Αλβανίας με το κεκτημένο της ΕΕ.

                  —

                  Να επιτευχθούν πλήρως λειτουργικές δομές για τις δημόσιες συμβάσεις, και να διασφαλισθεί η ορθή εκτέλεση των διαδικασιών περί δημοσίων συμβάσεων σύμφωνα με τον νόμο και τις απαιτήσεις της ΣΣΣ.

            Νόμος περί διανοητικής ιδιοκτησίας

                  —

                  Να εφαρμοσθούν πλήρως οι διεθνείς συμβάσεις, οι οποίες έχουν κυρωθεί στον τομέα των δικαιωμάτων πνευματικής, εμπορικής και βιομηχανικής ιδιοκτησίας.

                  —

                  Να διασφαλισθεί η ορθή εφαρμογή των δικαιωμάτων διανοητικής ιδιοκτησίας και να επιτευχθούν καλύτερα αποτελέσματα όσον αφορά την καταπολέμηση της πειρατείας και της παραποίησης/απομίμησης.

                  —

                  Να διασφαλισθεί επαρκής διοικητική ικανότητα ώστε να τηρούνται οι απαιτήσεις της συμφωνίας Σταθεροποίησης και Σύνδεσης στον τομέα αυτόν.

                  —

                  Να συσταθούν περιφερειακές υπηρεσίες δικαιωμάτων πνευματικής ιδιοκτησίας.

            Στατιστικές

                  —

                  Να καταρτισθούν στατιστικές για τις επιχειρήσεις και κοινωνικές στατιστικές, συμπεριλαμβανομένων στατιστικών για την αγορά εργασίας, και να σημειωθεί πρόοδος στην εφαρμογή όλων των ευρωπαϊκών μεθόδων ταξινόμησης, συμπεριλαμβανομένης της ταξινόμησης των στατιστικών περιφερειών.

            Τομέακες πολιτικές
      Βιομηχανία και ΜΜΕ

                  —

                  Να επιβληθεί η εφαρμογή βελτιωμένης εμπορικής νομοθεσίας.

                  —

                  Να διασφαλισθεί η κατάλληλη εκπαίδευση των δικαστών στην εμπορική νομοθεσία και τη νομοθεσία περί εταιρειών.

                  —

                  Να διασφαλισθεί ότι η στρατηγική για την καταπολέμηση της παραοικονομίας συμβαδίζει με τις εξελίξεις στον τομέα αυτό.

                  —

                  Να αναπτυχθούν περισσότερο οι εξειδικευμένες δομές στήριξης των επιχειρήσεων (π.χ. τα φυτώρια επιχειρήσεων και οι ενότητες επιχειρήσεων) και να εξετασθεί η σκοπιμότητα ενός επιχειρησιακού/τεχνολογικού πάρκου.

                  —

                  Να αρχίσει η χάραξη και η εφαρμογή μιας ολοκληρωμένης πολιτικής για την έρευνα και να θεσπισθούν περαιτέρω μέτρα για την προώθηση της καινοτομίας και της ανταγωνιστικότητας των μικρών εταιρειών.

                  —

                  Να εισαχθούν πρότυπα κοινολόγησης και χρηματοοικονομικής πληροφόρησης σύμφωνα με τα πρότυπα της ΕΕ και να διασφαλισθεί η αποτελεσματική επιβολή της εφαρμογής τους.

            Γεωργία και αλιεία

                  —

                  Να ληφθούν μέτρα για να διασφαλισθεί ότι η αλιευτική πολιτική της Αλβανίας προσεγγίζει τα πρότυπα της ΕΕ, ιδίως στους τομείς της διαχείρισης των πόρων, της επιθεώρησης και του ελέγχου, καθώς και όσον αφορά την πολιτική της αγοράς και τη διαρθρωτική πολιτική.

                  —

                  Να αναπτυχθούν στρατηγικές για τη χρήση γης, την κτηματαγορά, την ανάπτυξη της υπαίθρου, τη διαφοροποίηση των αγροτικών δραστηριοτήτων και για την ενίσχυση της ανταγωνιστικότητας της γεωργίας.

                  —

                  Να σημειωθεί ουσιαστική βελτίωση σε ό, τι αφορά την ασφάλεια των τροφίμων και τις φυτοϋγειονομικές και κτηνιατρικές συνθήκες, σύμφωνα με τις απαιτήσεις της ΕΚ.

                  —

                  Να καταρτισθεί ένα πρόγραμμα για την αναβάθμιση των εγκαταστάσεων μεταποίησης τροφίμων, ώστε να ανταποκρίνονται στις απαιτήσεις της ΕΕ.

                  —

                  Να αρχίσουν ενέργειες για την αναγνώριση των αιγοπροβάτων και την καταγραφή των μετακινήσεών τους.

                  —

                  Να αρχίσουν ενέργειες για τη διασφάλιση αποτελεσματικού ελέγχου της εγχώριας παραγωγής φυτών, ιδίως για τα προϊόντα που υπόκεινται σε ειδικές απαιτήσεις της ΕΕ, και να δημιουργηθεί δυναμικό ανάλυσης στον φυτοϋγειονομικό τομέα.

            Περιβάλλον

                  —

                  Να συνεχισθούν οι προσπάθειες για την αντιμετώπιση των προβλημάτων στις ζώνες υψηλής συγκέντρωσης τοξικών ουσιών.

                  —

                  Να περιορισθεί η ρύπανση που προέρχεται από το διυλιστήριο του Balsh, συμπεριλαμβανομένων των απορρίψεων αποβλήτων στον ποταμό Gjanica, και να ληφθούν μέτρα για την αντιμετώπιση της ρύπανσης των υδάτων εν γένει.

                  —

                  Να ενισχυθεί η περιβαλλοντική παρακολούθηση και να διασφαλισθούν επαρκώς αποτρεπτικές κυρώσεις κατά των ρυπαινόντων.

                  —

                  Να συνεχισθεί η εκπλήρωση των περιφερειακών και διεθνών περιβαλλοντικών δεσμεύσεων.

            Πολιτική μεταφορών

                  —

                  Να συνεχισθεί η εφαρμογή του ρυθμιστικού σχεδίου για τις μεταφορές της Αλβανίας, συμπεριλαμβανομένων των προσπαθειών για την ολοκλήρωση του διαδρόμου Ανατολής-Δύσης και του άξονα Βορρά-Νότου.

                  —

                  Να ολοκληρωθούν οι αναγκαίες θεσμικές μεταρρυθμίσεις για τη βελτίωση της διαχείρισης του ενεργητικού των μεταφορών, της ιεράρχησης των επενδύσεων, της χάραξης πολιτικής και της συμμετοχής του ιδιωτικού τομέα.

                  —

                  Να επιτευχθεί ουσιαστική πρόοδος όσον αφορά την αποκατάσταση των λιμένων του Δυρραχίου και της Αυλώνας και να εδραιωθούν εκεί οι λιμενικές εργασίες.

                  —

                  Να επιτευχθούν καλύτερα αποτελέσματα σε ό, τι αφορά την οδική ασφάλεια και να ληφθούν πρόσθετα μέτρα για περαιτέρω βελτίωση.

                  —

                  Να εφαρμοσθεί το μνημόνιο συμφωνίας για την ανάπτυξη του κύριου δικτύου περιφερειακών μεταφορών, συμπεριλαμβανομένου του Παρατηρητηρίου των Μεταφορών, της Νοτιοανατολικής Ευρώπης.

            Ενέργεια

                  —

                  Να συνεχισθεί η διασφάλιση της ορθής εφαρμογής των σχεδίων δράσης στον τομέα της ηλεκτρικής ενέργειας και να σημειωθεί περαιτέρω πρόοδος στην εφαρμογή της αλβανικής ενεργειακής στρατηγικής.

                  —

                  Να διασφαλισθεί η έγκαιρη υλοποίηση διαφόρων έργων με στόχο τη βελτίωση της υποδομής παραγωγής, μεταφοράς και διανομής της ηλεκτρικής ενέργειας.

                  —

                  Να συνεχισθεί η τήρηση των περιφερειακών και διεθνών δεσμεύσεων στον χώρο της ενέργειας ώστε να δημιουργηθεί μία ανταγωνιστική περιφερειακή αγορά ενέργειας.

            Κοινωνία της πληροφορίας και μέσα ενημέρωσης

                  —

                  Να συνεχισθεί η μεταφορά και εφαρμογή του πλαισίου της ΕΕ στον τομέα των ηλεκτρονικών επικοινωνιών.

                  —

                  Να συνεχισθεί η διαδικασία εναρμόνισης με την Ευρωπαϊκή σύμβαση για τη διασυνοριακή τηλεόραση και την οδηγία «Τηλεόραση χωρίς σύνορα».

            Δημοσιονομικός έλεγχος

                  —

                  Να αναπτυχθούν και να εφαρμοσθούν οι αρχές της αποκεντρωμένης λογοδοσίας των διαχειριστών και του λειτουργικά ανεξάρτητου εσωτερικού λογιστικού ελέγχου σύμφωνα με τα διεθνή πρότυπα και τις βέλτιστες πρακτικές της ΕΕ.

                  —

                  Να δημιουργηθούν διαδικασίες και διοικητικές ικανότητες για να διασφαλισθεί η προστασία των οικονομικών συμφερόντων της ΕΕ.

            Δικαιοσύνη, ελευθέρια και ασφάλεια
      Θεωρήσεις, συνοριακός έλεγχος, άσυλο και μετανάστευση

                  —

                  Να διασφαλισθεί ότι όλα τα αλβανικά ταξιδιωτικά έγγραφα συμφωνούν πλήρως με τα διεθνή πρότυπα.

                  —

                  Να εφαρμοσθεί η Στρατηγική για την Ολοκληρωμένη Διαχείριση των Συνόρων και να τηρηθούν όλες οι διεθνείς δεσμεύσεις που έχει αναλάβει η Αλβανία όσον αφορά τη διαχείριση των συνόρων.

                  —

                  Να διασφαλισθεί ότι η διαχείριση των συνόρων στον Διεθνή Αερολιμένα των Τιράνων και στους λιμένες του Δυρραχίου και της Αυλώνας γίνεται σύμφωνα με τα διεθνή πρότυπα.

                  —

                  Να επιβληθεί η εφαρμογή της σχετικής περί ασύλου νομοθεσίας και να δημιουργηθεί ένα πλήρες σύστημα για το άσυλο, σύμφωνα με τα διεθνή πρότυπα.

                  —

                  Να εφαρμοσθεί η εθνική στρατηγική της Αλβανίας για τη μετανάστευση και το εθνικό σχέδιο δράσης για το άσυλο.

                  —

                  Να διασφαλισθεί ότι η Αλβανία είναι σε θέση να ανταποκριθεί στις απαιτήσεις της συμφωνίας Σταθεροποίησης και Σύνδεσης έναντι των πολιτών της ΕΕ που εργάζονται και/ή διαμένουν στην Αλβανία.

                  —

                  Να διεξαχθούν διαπραγματεύσεις για τις συμφωνίες επανεισδοχής με όλες τις χώρες της περιοχής και με τις χώρες καταγωγής των μεταναστών που διέρχονται από το έδαφος της Αλβανίας.

                  —

                  Να συναφθούν, να κυρωθούν και να εφαρμοσθούν προοδευτικά όλες οι κύριες διεθνείς συμβάσεις στον τομέα της μετανάστευσης.

            Νομιμοποίηση προσόδων από παράνομες δραστηριότητες

                  —

                  Να ενισχυθεί η καταπολέμηση του οικονομικού και χρηματοοικονομικού εγκλήματος, μεταξύ άλλων της νομιμοποίησης προσόδων από παράνομες δραστηριότητες και της παραχάραξης νομισμάτων.

                  —

                  Να δημιουργηθεί μία διυπουργική Υπηρεσία αρμόδια για την κατάσχεση των προϊόντων εγκλήματος.

                  —

                  Να επιτευχθούν απτά αποτελέσματα όσον αφορά την καταπολέμηση της νομιμοποίησης προσόδων από παράνομες δραστηριότητες, εντός και εκτός του χρηματοπιστωτικού τομέα.

            Ναρκωτικά

                  —

                  Να συνεχισθεί η εφαρμογή της εθνικής στρατηγικής για την καταπολέμηση των ναρκωτικών και του σχετικού σχεδίου δράσης.

                  —

                  Να διασφαλισθούν ουσιαστικά καλύτερα αποτελέσματα όσον αφορά την καταπολέμηση του λαθρεμπορίου ναρκωτικών, ειδικότερα των συνθετικών ναρκωτικών, της ηρωίνης και της κοκαΐνης.

            Αστυνομία

                  —

                  Να συνεχισθεί η προσπάθεια συμμόρφωσης των αστυνομικών υπηρεσιών με τα πρότυπα της ΕΕ, κυρίως με την κατάλληλη εκπαίδευση και τον ανάλογο εξοπλισμό.

                  —

                  Να διασφαλισθεί η λειτουργία ενός κατάλληλου συστήματος διαχείρισης των φακέλων.

                  —

                  Να επιτευχθούν σημαντικά αποτελέσματα όσον αφορά την καταπολέμηση της εγκληματικότητας και της διαφθοράς, καθώς και των άλλων μορφών εγκληματικής συμπεριφοράς των αστυνομικών οργάνων.

            Καταπολέμηση του οργανωμένου εγκλήματος και της τρομοκρατίας

                  —

                  Να ενισχυθεί η διεθνής συνεργασία για την καταπολέμηση του οργανωμένου εγκλήματος και της τρομοκρατίας.

                  —

                  Να επιτευχθούν σημαντικά αποτελέσματα όσον αφορά τον ρυθμό, τον αριθμό και την ποιότητα της δίωξης αδικημάτων συνδεόμενων με το οργανωμένο έγκλημα και την παράνομη εμπορία, καθώς και όσον αφορά την κατάσχεση των προϊόντων του εγκλήματος.

                  —

                  Να ενσωματωθούν πλήρως στην εθνική νομοθεσία και να εφαρμοσθούν οι διεθνείς Συμβάσεις και τα Πρωτόκολλα για την πρόληψη της τρομοκρατίας στις οποίες είναι μέρος η Αλβανία.

            4.   ΠΡΟΓΡΑΜΜΑΤΙΣΜΟΣ
      Η κοινοτική συνδρομή δυνάμει της Διαδικασίας Σταθεροποίησης και Σύνδεσης στις χώρες των Δυτικών Βαλκανίων παρέχεται με τα υφιστάμενα χρηματοπιστωτικά μέσα, και ιδίως με τον κανονισμό (ΕΚ) αριθ. 2666/2000 του Συμβουλίου, της 5ης Δεκεμβρίου 2000, για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας (1). Επομένως, η παρούσα απόφαση δεν έχει δημοσιονομικές επιπτώσεις. Η Αλβανία μπορεί να έχει πρόσβαση σε χρηματοδότηση βάσει προγραμμάτων που καλύπτουν πολλές χώρες και βάσει οριζόντιων προγραμμάτων.
      5.   ΠΡΟΫΠΟΘΕΤΟΤΗΤΑ
      Η κοινοτική βοήθεια που παρέχεται στις χώρες των Δυτικών Βαλκανίων στο πλαίσιο της Διαδικασίας Σταθεροποίησης και Σύνδεσης εξαρτάται από την επίτευξη περαιτέρω προόδου ως προς την τήρηση των κριτηρίων της Κοπεγχάγης καθώς και από την πρόοδο ως προς την πραγματοποίηση των ειδικών προτεραιοτήτων της παρούσας ευρωπαϊκής εταιρικής σχέσης. Σε περίπτωση μη τήρησης αυτών των όρων, το Συμβούλιο μπορεί να λάβει τα κατάλληλα μέτρα, σύμφωνα με το άρθρο 5 του κανονισμού (ΕΚ) αριθ. 2666/2000. Η κοινοτική συνδρομή εξαρτάται επίσης από τους όρους που καθόρισε το Συμβούλιο στα Συμπεράσματά του της 29ης Απριλίου 1997 και 21ης–22ας Ιουνίου 1999, ιδίως σε ό, τι αφορά την υποχρέωση που αναλαμβάνουν οι δικαιούχοι να προβαίνουν σε δημοκρατικές, οικονομικές και θεσμικές μεταρρυθμίσεις.
      6.   ΠΑΡΑΚΟΛΟΥΘΗΣΗ
      Η εφαρμογή της ευρωπαϊκής εταιρικής σχέσης εξετάζεται μέσω του πλαισίου των μηχανισμών που έχουν θεσπισθεί δυνάμει της Διαδικασίας Σταθεροποίησης και Σύνδεσης, κυρίως μέσω των ετήσιων εκθέσεων προόδου που υποβάλλει η Επιτροπή.

         (1)  ΕΕ L 306 της 7.12.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2112/2005 (ΕΕ L 344 της 27.12.2005, σ. 23).


title: 72/172/ΕΟΚ: Απόφαση τής Επιτροπής τής 24ης Απριλίου 1972 περί συστάσεως Ισομερούς Συμβουλευτικής Επιτροπής γιά τά κοινωνικά προβλήματα στίς σιδηροδρομικές μεταφορές

text:
                                 Επίσημη Εφημερίδα τών Ευρωπαϊκών Κοινοτήτων                                 215
372D0172
3.5.72                           Επίσημη Εφημερίδα τών Ευρωπαϊκών Κοινοτήτων                     'Αριθ. N 104/9
                                        ΑΠΟΦΑΣΗ ΤΗΣ ΕΠΙΤΡΟΠΗΣ
                                            της 24ης 'Απριλίου 1972
              περί συστάσεως Ισομερούς Συμβουλευτικής Επιτροπής γιά τά κοινωνικά προβλήματα στίς
                                           σιδηροδρομικές μεταφορές
                                                 (72/ 172/ΕΟΚ)
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                       ΑΠΕΦΑΣΙΣΕ ΤΑ ΑΚΟΛΟΥΘΑ:
"Εχοντας υπόψη :
                                                                                "Αρθρο 1
τή συνθήκη περί ιδρύσεως της Ευρωπαϊκής Οικονομι
κής Κοινότητος,
                                                           Συνιστάται παρά τή 'Επιτροπή , έπιτροπή ή όποία κα
  Εκτιμώντας :                                             λείται ισομερής συμβουλευτική έπιτροπή γιά τά κοι
                                                           νωνικά προβλήματα στίς σιδηροδρομικές μεταφορές .
δτι στό υπόμνημά της τής 10ης Απριλίου 1961 περί
προσανατολισμού τής κοινής πολιτικής μεταφορών, ή
' Επιτροπή ύπέδειξε τήν κατεύθυνση πρός τήν όποία
έπρεπε νά έξελιχθεϊ ή έφαρμογή στίς μεταφορές τών
                                                                                "Αρθρο 2
γενικών κανόνων καί διατάξεων πού προβλέπονται άπό
τήν συνθήκη στό πλαίσιο τής κοινωνικής πολιτικής
τής Κοινότητος καί πού περιλαμβάνουν σειρά μέτρων          α) Ή ' Επιτροπή δύναται νά ζητήσει τή γνώμη τής έπι
τά όποια αφορούν τήν κοινή πολιτική μεταφορών                 τροπής , γιά κάθε κοινωνικό πρόβλημα πού άναφύ
                                                              εται στίς σιδηροδρομικές επιχειρήσεις .
δτι στό πρόγραμμα δράσεως στόν τομέα τής κοινής
πολιτικής μεταφορών τής 23ης Μαΐου 1962, ή ' Επι          β) Ή ' Επιτροπή ζητώντας τή γνώμη τής επιτροπής,
τροπή έξέθεσε πιό συγκεκριμένα τίς απόψεις της δσον           δύναται νά ορίσει τήν προθεσμία , έντός τής οποίας
άφορα τήν εναρμόνιση τών κοινωνικών θεμάτων στό               πρέπει νά δίδεται ή γνώμη .
πλαίσιο τής κοινής πολιτικής μεταφορών
                                                           γ) Σέ περίπτωση ομοφωνίας τής επιτροπής έπί τής
ότι , στίς γνώμες τους έπί τής προτάσεως άποφάσεως            γνώμης πού πρόκειται νά δώσει στήν Έπιτροπή , ή
του Συμβουλίου περί εναρμονίσεως ορισμένων διατά             έπιτροπή διατυπώνει κοινά συμπεράσματα καί τά
ξεων πού επηρεάζουν τόν άνταγωνισμό στόν τομέα τών            επισυνάπτει στήν έκθεση τών πρακτικών τών συνε
σιδηροδρομικών, οδικών καί έσωτερικών πλωτών                  δριάσεων πού διαβιβάζονται στήν ' Επιτροπή .
μεταφορών, τό Ευρωπαϊκό Κοινοβούλιο καί ή Οικονο
μική καί Κοινωνική Έπιτροπή , εξέφρασαν τήν επιθυ         δ) Στήν αντίθετη περίπτωση οί γνώμες πού διατυπώ
μία νά συσταθεί ισομερής έπιτροπή τών κοινωνικών              θηκαν περιλαμβάνονται στήν ανωτέρω έκθεση .
εταίρων
δτι μέ τίς άποφάσεις τής 5ης 'Ιουλίου 1 9650 καί τήζ
28ης Νοεμβρίου 1967 (2), ή Έπιτροπή συνέστησε ήδη
μικτές συμβουλευτικές επιτροπές γιά τά κοινωνικά θέ                               Αρθρο 3
ματα , άντιστοίχως στίς οδικές καί στίς εσωτερικές
πλωτές μεταφορές· δτι οί λόγοι, τούς όποιους έπεκαλέ      Οί συνεδριάσεις τής έπιτροπής άφορούν τίς αιτήσεις
σθη στήν περίπτωση έκείνη, δικαιολογούν τώρα, λαμ         γνώμης πού διατυπώνονται άπό τήν Έπιτροπή .
βανομένης υπόψη τής προόδου πού έπετεύχθη , τή
σύσταση ισομερούς συμβουλευτικής επιτροπής γιά τά
κοινωνικά προβλήματα στίς σιδηροδρομικές με
ταφορές,
                                                                                "Αρθρο 4
 C1) ΕΕ άριθ. 130 τής 16.7.1965.                           α) H επιτροπή άπαρτίζεται άπό εικοσιοκτώ τακτικά
 (2) ΕΕ άριθ. 297 τής 7.12.1967.                              καί εικοσιοκτώ αναπληρωματικά μέλη .
 ---pagebreak--- 216                             Επίσημη ' Εφημερίδα τών Εύρωπαϊκών Κοινοτήτων
6) Οι έδρες της επιτροπής κατανέμονται ως εξής :              και o Αντιπρόεδρος δέν δύνανται νά άνήκουν στήν
                                                              ϊδια κατηγορία κοινωνικών έταίρων .
   — δεκατέσσερεις τακτικές εδρες καί δεκατέσσερεις
       αναπληρωματικές έδρες στίς σιδηροδρομικές          6) Σέ περίπτωση προώρου λήξεως τής θητείας τοΰ
       επιχειρήσεις·                                          Προέδρου ή του ' Αντιπροέδρου , αύτοί αντικαθί
                                                              στανται γιά τόν υπόλοιπο χρόνο τής θητείας τους.
   — δεκατέσσερεις τακτικές έδρες καί δεκατέσσερεις
       αναπληρωματικές έδρες στούς έργαζομένους
       στόν τομέα τών σιδηροδρόμων .                      γ) Ή θητεία τοΰ Προέδρου καί τοΰ ' Αντιπροέδρου δι
                                                              αρκεί δεκαοκτώ μήνες . Ό Πρόεδρος καί ό ' Αντι
γ) Τά αναπληρωματικά μέλη παρίστανται στίς συνε              πρόεδρος εκλέγονται έκ περιτροπής μεταξύ τών δύο
   δριάσεις τής επιτροπής καί συμμετέχουν στίς έρ            άντιπροσωπευομένων κατηγοριών .
   γασίες της μόνο σέ περίπτωση κωλύματος τών τα
   κτικών μελών, εκτός άν παρίστανται σάν έμπειρο        δ) Κανένα μέλος τής επιτροπής δέν δύναται νά άσκή
   γνώμονες, σύμφωνα μέ τό άρθρο 10 παράγραφος 6)             σει διαδοχικά τά καθήκοντα τοΰ Προέδρου καί
   τής παρούσης αποφάσεως .                                   ' Αντιπροέδρου γιά χρονικό διάστημα πού υπερβαί
                                                              νει δύο πλήρεις περιόδους θητείας, όπως αναφέρο
                                                              νται στήν παράγραφο γ).
                       *Αρθρο 5
α) Τά μέλη τής επιτροπής διορίζονται άπό τήν ' Επι                                'Άρθρο 8
   τροπή , προτάσει τών άντιπροσωπευτικών οργανώ
   σεων τών κάτωθι επαγγελματικών κύκλων, συγκρο         α) Ό Πρόεδρος εϊναι ύπεύθυνος γιά τίς σχέσεις μέ τήν
   τημένων σέ κοινοτικό επίπεδο :                              ' Επιτροπή .
   Εργαζόμενοι :                                          β) Ό Πρόεδρος καί ό ' Αντιπρόεδρος τής έπιτροπής
                                                               άπό κοινοΰ, δύνανται νά ύποδείξουν στήν 'Επι
   — Συνδικαλιστική Επιτροπή τών Μεταφορών τής                 τροπή τήν σκοπιμότητα τοΰ νά ζητήσει ή τελευταία
        Κοινότητος (ITF - CESL)·                               τή γνώμη τής έπιτροπής επί θέματος τής άρμοδι
                                                               ότητός της, γιά τό όποιο δέν τής εχει άπευθυνθει
   — Εύρωπαϊκή ' Επιτροπή Μεταφορών (CET - CMT)-               αίτηση γνώμης . Ό Πρόεδρος καί ό ' Αντιπρόεδρος
                                                               ύποχρεοΰνται νά πράξουν τοΰτο όταν τό ζητήσει τό
   — Μόνιμη ' Επιτροπή (CGT - CGIL).                           ήμισυ τών μελών τής έπιτροπής .
   Μεταφορείς :
                                                                                "Άρθρο 9
   — ' Ομάδα τών έξη τής κοινής άγοράς τής Διεθνοΰς
       ' Ενώσεως Σιδηροδρόμων (UIC).                      Ή έπιτροπή δύναται νά συστήσει μεταξύ τών μελών
6) Ό πίνακας τών μελών τής έπιτροπής , δημοσιεύεται       της ομάδες εργασίας πού θά επεξεργάζονται σχέδια
    στήν 'Επίσημη 'Εφημερίδα τών Ευρωπαϊκών Κοινοτή      γνωμών, σέ θέματα ή ειδικά καθορισμένους τομείς,
    των γιά πληροφόρηση .                                 προκειμένου τά σχέδια αυτά νά ύποβάλλονται στήν
                                                          κρίση τής έπιτροπής . Αύτές οί ομάδες εργασίας , απο
                                                          τελούνται άπό περιορισμένο άριθμό τακτικών ή άνα
                                                          πληρωματικών μελών .
                       "Άρθρο 6
α) Ή θητεία τών τακτικών καί άναπληρωματικών με                                  "Άρθρο 10
    λών διαρκεί τρία έτη καί δύναται νά άνανεωθει .
                                                           α) Κατόπιν αιτήσεως μίας άπό τίς άντιπροσωπευόμε
β) Μετά τήν λήξη τής τριετούς περιόδου τά τακτικά              νες όργανώσεις ό Πρόεδρος δύναται νά καλέσει εκ
    καί άναπλη ρωματικά μέλη παραμένουν έν ύπηρεσία            πρόσωπο τοΰ κεντρικοΰ όργανισμοΰ τής έν λόγω
    μέχρι τής άντικαταστάσεώς τους .                           όργανώσεως, προκειμένου νά συμμετάσχει στίς
                                                               συνεδριάσεις τής έπιτροπής ή τών ομάδων ëfl
γ) Σέ περίπτωση θανάτου ή παραιτήσεως ένός τακτι              γασίας·
    κού ή άναπλη ρωματικοΰ μέλους ή άν παύσει τοΰτο
    νά άνήκει στήν όργάνωση τήν όποία έκπροσωπει,          θ) Ό Πρόεδρος δύναται νά προτείνει στήν ' Επιτροπή
    άντικαθίσταται γιά τόν υπόλοιπο χρόνο τής θη              νά καλέσει στίς συνεδριάσεις τής έπιτροπής ή ομά
    τείας του .                                                δος έργασίας τής έπιτροπής, ώς έμπειρογνώμονα,
                                                               κάθε πρόσωπο πού εχει ιδιαίτερα προσόντα σέ θέμα
                                                               Εγγεγραμμένο στήν ήμερησία διάταξη . ' Υποχρεού
                       "Άρθρο 7                                ται νά τό πράξει δταν τό ζητήσει οποιαδήποτε άπό
                                                               τίς όργανώσεις πού άναφέρονται στό άρθρο 5.
α) Ή έπιτροπή έκλέγει μεταξύ τών τακτικών μελών
    της , μέ πλειοψηφία τών 2/3 τών παρόντων μελών,       Οί έμπειρογνώμονες συμμετέχουν μόνο στή συζήτηση
    τόν Πρόεδρο καί τόν 'Αντιπρόεδρο. Ό Πρόεδρος          τών θεμάτων γιά τά όποια προσεκλήθησαν .
 ---pagebreak---                                                                                217
                             Επίσημη Εφημερίδα των Ευρωπαϊκών Κοινοτήτων
                    "Αρθρο 11                       άσεις τής έπιτροπής καί τών ομάδων έργασίας , υπο
                                                     χρεούνται νά μήν μεταδίδουν τίς πληροφορίες πού
α) Ή επιτροπή καθώς καί οί ομάδες έργασίας συνέρ    περιήλθαν σέ γνώση τους κατά τίς έργασίες τής έπι
   χονται κατόπιν προσκλήσεως της ' Επιτροπής-       τροπής, δταν ή Επιτροπή ύποδείξει ότι ή γνώμη πού
β) Οί αντιπρόσωποι τών ένδιαφερομένων ύπηρεσιών      ζητήθηκε άφορα θέμα εμπιστευτικού χαρακτήρα .
   της Επιτροπής συμμετέχουν στίς συνεδριάσεις
   αύτές .
                                                                              "Αρθρο 15
                    "Αρθρο 12                        Μετά άπό άκρόαση τής έπιτροπής , ή ' Επιτροπή , δύνα
                                                    ται νά άναθεωρήσει τήν παρούσα άπόφαση , βάσει τής
Ή γραμματεία τής έπιτροπής εξασφαλίζεται άπό τίς    κτηθείσης πείρας .
ύπηρεσίες τής Έπιτροπής .
                                                                              "Αρθρο 16
                     Αρθρο 13
                                                     Ή άπόφαση 71 / 122/ΕΟΚ τής 19ης Φεβρουαρίου
Ή έπιτροπή άποφασίζει έγκύρως όταν είναι παρόντα     1971 (1) κηρύσσεται διά τής παρούσης άκυρη .
τά δύο τρίτα τών μελών.
                                                     "Εγινε στίς Βρυξέλλες , στίς 24 ' Απριλίου 1972 .
                                                                                Γιά την Επιτροπή
                    "Αρθρο 14
                                                                                Ό Πρόεδρος
Μέ τήν έπιφύλαξη τών διατάξεων τοΰ άρθρου 214 τής
συνθήκης, τά πρόσωπα πού μετέχουν στίς συνεδρι                                           S. L. MANSHOLT
                                                      (*) EE άριθ . N 57 τής 10.3.1971 , σ . 22.